Απίθανοι οι Αμερικανοί: Ο Ομπάμα καταλληλότερος σε πιθανή... εισβολή εξωγήινων! - Κατοχικά Νεα\nΑπίθανοι οι Αμερικανοί: Ο Ομπάμα καταλληλότερος σε πιθανή… εισβολή εξωγήινων!\nTα δύο τρίτα των ερωτηθέντων σε έρευνα που πραγματοποιήθηκε πρόσφατα στις Η.Π.Α. υποστηρίζουν ότι….\nο νυν Αμερικανός πρόεδρος θα ήταν καταλληλότερος να αντιμετωπίσει μια εισβολή από εξωγήινους σε σχέση με τον Ρεπουμπλικανό αντίπαλο του στις εκλογές του Νοεμβρίου, Ρόμνι.\n«Θέλαμε να πάρουμε μια ιδέα για το πώς βλέπουν οι Αμερικανοί τα UFO, τι πιστεύει ο κόσμος και αν η μαζική κουλτούρα επηρεάζει – και σε ποιο βαθμό – την κοινή γνώμη» λέει ο Μπραντ Ντάνσερ, αντιπρόεδρος έρευνας και ψηφιακών μέσων του National Geographic, που διεξήγαγε την έρευνα για τη νέα σειρά «Chasing UFOs».\nΣε μια συνέντευξή του στο BBC ο Σμιθ αναφέρθηκε στην απάντηση του προέδρου. «Δεν μπορώ ούτε να επιβεβαιώσω ούτε να απορρίψω την πιθανότητα ύπαρξης εξωγήινων» φέρεται να δήλωσε ο πρόεδρος Ομπάμα από το Κέντρο Διαχείρισης Κρίσεων (CDC) του Λευκού Οίκου. «Αυτό που μπορώ να πω με βεβαιότητα είναι ότι αν ποτέ γινόταν μια άκρως μυστική συνάντηση ή μια συζήτηση γύρω από αυτό το θέμα, θα γινόταν μέσα σε αυτήν εδώ την αίθουσα».\nΚρυμμένα μηνύματα στο Fringe ! Βίντεο\nΣΧΕΔΙΟ » ΦΑΙΔΩΡΑ» ΔΙΑΜΕΛΙΣΜΟΣ ΤΗΣ ΕΛΛΑΔΑΣ — ΑΠΟΚΑΛΥΨΗ ΑΠΟΡΡΗΤΟΥ ΕΠΙΤΕΛΙΚΟΥ ΕΓΓΡΑΦΟΥ


Αποφράξεις Ανδρώνης στην περιοχή Μοναστηράκι\nΗ μονάδα στο Μοναστηράκι είναι έτοιμη να σας εξυπηρετήσει\nΤο Μοναστηράκι, η γραφική και πολυσύχναστη γειτονιά της Αττικής, δε διέθετε πάντα οργανωμένο δίκτυο αποχετευτικό σύστημα. Σαν αποτέλεσμα, τα ανοικτά συστήματα αποχέτευσης που υπήρχαν με κάποιο τρόπο δημιουργούσαν εστίες μόλυνσης, όταν κάπου υπήρχαν λιμνάζοντα σημεία. Αυτό είχε τρομερές συνέπειες στην υγεία των κατοίκων. Επιδημίες κι ασθένειες ήταν τα βασικότερα αρνητικά επακόλουθα της κατάστασης αυτής.\nΜε το πέρασμα των χρόνων, φτάσαμε στο σήμερα, όπου η υπερπληθώρα αναγκών λόγω του πληθυσμού, άρα και της υπερφόρτωσης του αποχετευτικού συστήματος, καθιστά την ανάγκη υπηρεσιών απόφραξης ως είδος πρώτης ανάγκης. Στο κέντρο του Μοναστηρακίου, ακόμα και σε γειτονιές που φαντάζουν απρόσιτες και δύσβατες, λόγω του πυκνοκατοικημένου της υπόθεσης αλλά και εξαιτίας των εκατοντάδων επισκεπτών κάθε μέρα, τα πράγματα είναι πολύ πιο απλά και εύκολα με την εταιρεία μας στο πλευρό σας. Παρέχουμε τις αντίστοιχες υπηρεσίες που αφορούν το κέντρο του Μοναστηρακίου. Εσείς παίρνετε το τηλέφωνο κι εμείς είμαστε σε λίγα λεπτά εκεί, χωρίς καθυστέρηση.\nΟ άριστος εξοπλισμός, η πληθώρα εργαλείων και οι κατάλληλα διαμορφωμένες αντλίες του συστήματος για τις αποχετευτικές σωληνώσεις και τα φρεάτια των αναγκών του κέντρου του Μοναστηρακίου είναι λίγα από τα θετικά που ακολουθούνται μετά το όνομά μας. Αφεθείτε στους καλύτερους και σας εγγυόμαστε οριστική λύση σε αποφράξεις φρεατίων, σιφωνιών, βόθρων κι αποχετευτικών συστημάτων. Από τη μία πλευρά προστατεύουμε το περιβάλλον και από την άλλη φροντίζουμε και για την προσωπική σας υγιεινή. Όλα τα προβλήματα που δυσχεραίνουν την ορθή λειτουργία του σπιτιού σας ή της επιχείρησής σας, σε μια στιγμή λύνονται δραστικά κι αποτελεσματικά.\nΟι δρόμοι που κυκλοφορείτε είναι πλέον καθαροί και προσβάσιμοι κι εμείς παραμένουμε ικανοποιημένοι στην κορυφή των αποφρακτικών υπηρεσιών. Δεν είστε ποτέ μακριά μας γιατί εμείς φτάνουμε σε όλα τα σημεία της Αθήνας, με τον αντίστοιχο εξοπλισμό και το καταρτισμένο προσωπικό σε εγρήγορση. Θα μπορείτε να κάνετε ανενόχλητοι τη βόλτα σας χωρίς να σκέφτεστε τίποτα.\nΕπικοινωνήστε με την αποφρακτική υπηρεσία μας στο Μοναστηράκι με ένα τηλέφωνο. Είμαστε διαθέσιμοι 24 ώρες το 24ωρο.


Huawei Honor S1 Smartwatch: Leaked φωτογραφίες δείχνουν e-paper οθόνη\nΤετάρτη, 02/11/2016 · Λάμπρος Κοσμόπουλος Huawei Huawei Smartwatch\nΤον τελευταίο καιρό, έχουν γίνει αρκετές δημοσιεύσεις για το Huawei Mate 9, αλλά από ότι φαίνεται η Huawei έχει ακόμη κάτι να μας δείξει. Σήμερα εμφανίστηκαν κάποιες leaked φωτογραφίες από ένα smartwatch με e-paper οθόνη, το οποίο λογικά είναι το Huawei Honor S1 smartwatch.\nTo νέο αυτό smartwatch της Huawei, όπως προαναφέραμε, θα έχει στρογγυλή οθόνη τεχνολογίας e-paper. Για αυτούς που δεν είναι οικείοι με την τεχνολογία αυτή, οι e-paper οθόνες έχουν πολύ καλή ευκρίνεια, ακόμη και σε συνθήκες με έντονο ήλιο και πολύ χαμηλή κατανάλωση ενέργειας. Αυτές οι οθόνες είναι ιδανικές, αφού παρόλο τις μικρές μπαταρίες που έχουν τα smartwatches, μπορούν να λειτουργήσουν για αρκετές μέρες πριν χρειαστεί ξανά φόρτιση.\nΟι promo εικόνες που διέρρευσαν προσφέρουν αρκετές πληροφορίες. Από ότι φαίνεται το Huawei Honor S1 θα έχει μετρητή καρδιακών παλμών και θα είναι αδιάβροχο. Το smartwatch της Huawei εκτός από τα βήματα σου, θα μπορεί να μετράει και την απόσταση που διανύεις κολυμπώντας. Στις φωτογραφίες δεν βλέπουμε κάποιο hardware κουμπί, πράγμα που δείχνει ότι το smartwatch θα το χειρίζεσαι αποκλειστικά με την αφή.\nΤέλος, δεν γνωρίζουμε ακόμη πιο λογισμικό θα τρέχει. Μπορεί να είναι το Android Wear ή κάποια άλλη custom λύση. Προς το παρόν αναμένουμε την επίσημη ανακοίνωση της Huawei, για να μάθουμε περισσότερες πληροφορίες.\nΚατα πασα πιθανότητα δεν θα φοραει Android Wear και απ οτι βλεπω μαλλον θα ειναι fitness watch και οχι smartwach


2 Αυγούστου: Ημέρα Μνήμης του Ολοκαυτώματος των Ρομά - Ατέχνως\nΒρίσκεστε:Ατέχνως»Σαν Σήμερα»2 Αυγούστου: Ημέρα Μνήμης του Ολοκαυτώματος των Ρομά\nΤο Marzahn, το πρώτο στρατόπεδο εγκλεισμού Ρομά (Τσιγγάνων) στο Τρίτο Ράιχ. Γερμανία, απροσδιόριστη ημερομηνία - Πηγή: Εγκυκλοπαίδεια Ολοκαυτώματος\n2 Αυγούστου: Ημέρα Μνήμης του Ολοκαυτώματος των Ρομά\nΑπό Ηρακλής Κακαβάνης στο Αυγ 2, 2017 Σαν Σήμερα\nΤη νύχτα της 2ας Αυγούστου του έτους 1944, εκτελέστηκαν στους θαλάμους αερίων του Άουσβιτς–Μπιρκενάου 2.897 άνδρες, γυναίκες και παιδιά Ρομά. Είναι μόνο ένα μέρος από τους εκατοντάδες χιλιάδες Ρομά που δολοφονήθηκαν από το ναζιστικό καθεστώς κατά τη διάρκεια του Β΄ Παγκοσμίου Πολέμου.\nΟι γερμανικές αρχές δολοφόνησαν δεκάδες χιλιάδες Ρομά στα υπό γερμανική κατοχή εδάφη της Σοβιετικής Ένωσης και της Σερβίας και χιλιάδες ακόμη στα κέντρα εξόντωσης Άουσβιτς-Μπίρκεναου, Κέλμνο, Μπέλζεκ, Σόμπιμπορ και Τρεμπλίνκα.\n2 Αυγούστου Ημέρα Μνήμης του Ολοκαυτώματος των Ρομά Β Παγκόσμιος Πολέμος Γερμανία ναζί Σαν σήμερα 2 Αυγούστου\nΠροηγούμενη δημοσίευση Αλεξάντρ Σολζενίτσιν: Η ιστορία ενός φασίστα που βραβεύτηκε με Νόμπελ\nΕπόμενη δημοσίευση Κ. Καζάκος: Η καλή δουλειά που έγινε το 2015-2017 στο ΔΗ.ΠΕ.ΘΕ. Πάτρας, οφείλεται σε όλους


ρωσικό μπαλέτο | my russian cuisine\nTag Archives: ρωσικό μπαλέτο\nΜπαλέτα Eifman : Αδελφοί Καραμάζωφ\nDecember 30, 2020 myRussian cuisine\tLeave a comment\nΤο μυθιστόρημα «Αδελφοί Καραμάζωφ» είναι η επιτομή του δημιουργικού έργου του Φιόντορ Ντοστογιέφσκι, η ακμή της φιλοσοφικής αναζήτησης που πραγματοποίησε αυτό το ευρηματικό και ανήσυχο μυαλό στην διάρκεια της ζωής του.\nΟ κορυφαίος χορογράφος της εποχής μας, Boris Eifman, προσεγγίζει και επεκτείνει τις ιδέες και τα νοήματα που διατρέχουν το κείμενο του Ντοστογιέφσκι με την βοήθεια της γλώσσας του σώματος, το οποίο χρησιμοποιεί ως μέσο εξερεύνησης των αιτίων του ηθικού αφανισμού των Καραμάζωφ. Ο Eifman δημιουργεί μέσω της χορογραφικής τέχνης ένα ισοδύναμο αυτού που ο Ντοστογιέφσκι αναζήτησε τόσο επιδέξια στο βιβλίο του : το βασανιστικό βάρος των καταστρεπτικών παθών και της μοιραίας κληρονομικότητας.\nΛίγα λόγια για την ταινία-μπαλέτο «Αδελφοί Καραμάζωφ» από τον Boris Eifman\nΣε ένα σημείο της πορείας μας αρχίσαμε να κινηματογραφούμε τις καλύτερες παραγωγές μας σε στούντιο αξιοποιώντας τις σύγχρονες τεχνικές του κινηματογράφου για δύο λόγους.\nΟ πρώτος είναι ότι συνδυάζοντας δύο μορφές τέχνης, τον κινηματο-γράφο και τον χορό σε ένα ενιαίο σύνολο, αποκαλύπτεται μια νέα, οπτικοποιημένη διάσταση του φιλοσοφικού και αισθητικού περιεχομένου των παραστάσεών μας και τα έργα χορού αποκτούν νέα καλλιτεχνική αξία. Ο δεύτερος λόγος είναι ότι μπορούμε να επικοινωνήσουμε την δουλειά μας σε πολλά κοινά που για διάφορους λόγους δεν μπορούν να μας δουν από κοντά.\nΈνα από τα πιο πετυχημένα παραδείγματα συνύπαρξης κινηματο-γράφου και χορού είναι η ταινία “Αδελφοί Καραμάζωφ” που προέκυψε από το μπαλέτο Beyond sin που βασίστηκε στο μυθιστόρημα του Ντοστογιέφσκι .\nΣτο έργο του αυτό ο Ντοστογιέφσκι αγγίζει τα αιώνια θέματα της πνευματικής υπόστασης του ανθρώπου, τον τρόπο που αναπτύσσεται η κοινωνία και την πάλη ανάμεσα στο καλό και στο κακό σε καθέναν από εμάς.\nΌταν σχεδίαζα την παράσταση δεν αποσκοπούσα σε μια ακόμη αφήγηση του βιβλίου. Αναζητούσα αυτό που μπορεί να εκφραστεί μόνο από την γλώσσα του χορού, επεδίωκα την αποκάλυψη του άγνωστου σε αυτό (το γραπτό κείμενο) που είναι ήδη γνωστό. Η διαδικασία αυτή μου επέτρεψε να προσεγγίσω εκ νέου τα νοήματα της αθάνατης σοφίας του Φ. Ντοστογιέφσκι.\nΣας εύχομαι ευχάριστη παρακολούθηση!\nΠηγή : https://www.stagerussia.com\nΕπιμέλεια παρουσίασης : Μαρία Θεολογίδου\nBoris EifmanΆνθρωποι της τέχνηςρωσικό μπαλέτοΣύγχρονοι ΡώσοιΣύγχρονος χορός\nΟ μάγος του χορού : Boris Eifman\nDecember 29, 2020 myRussian cuisine\tLeave a comment\nΟ Boris Eifman είναι ένας από τους κορυφαίους χορογράφους του κόσμου. Είναι ο ιδρυτής και δημιουργός του δικού του θεάτρου, του δικού του στυλ και του δικού σύμπαντος στον κόσμο του μπαλέτου. Ο Boris Eifman είναι ένας εκπληκτικός μάγος του θεάτρου.\nΓεννήθηκε το 1946 στην Σιβηρία και από μικρή ηλικία έδειξε την κλίση του να εκφράζει τα συναισθήματα και τις σκέψεις του μέσω της γλώσσας του σώματος και του χορού.\nΑργότερα ο ίδιος θα πει : «Για μένα το μπαλέτο είναι περισσότερο από επάγγελμα, είναι ο τρόπος να υπάρχω, είναι η αποστολή μου σ’ αυτήν την γη. Χρησιμοποιώντας τα μέσα που μου δίνει ο χορός αισθάνομαι υποχρεωμένος να μεταδώσω αυτό που μου δόθηκε άνωθεν. Το πιθανότερο είναι ότι θα πέθαινα από ασφυξία αν δεν εκφραζόμουν μέσω της τέχνης. Για μένα η χορογραφία είναι μια τέχνη βαθύτατα θρησκευτική με την ευρύτερη σημασία της λέξης».\nΗ έμφυτη αίσθηση της κίνησης και το «ένστικτο του δημιουργού» τον οδήγησαν στο Ωδείο του Λένινγκραντ, όπου σπούδασε στο Τμήμα Χορογραφίας και στη συνέχεια στην Ακαδημία Ρωσικού Μπαλέτου Vaganova, όπου εργάστηκε για δέκα χρόνια ως χορογράφος, συνθέτοντας νέα έργα για τις παραστάσεις των σπουδαστών. Το 1977 δημιούργησε το δικό του σύνολο μπαλέτου.\nΟ Eifman συνδύασε ιδιοφυώς τα πρωτοποριακά επιτεύγματα του πειραματικού μπαλέτου με όσα έμαθε στην ακαδημαϊκή σχολή της κλασικής ρωσικής χορογραφίας, από την οποία αντλεί και τις ρίζες του.\n«Αυτό που κάνω μπορεί να ονομαστεί χορός των συναισθημάτων, ελεύθερος χορός, μια νέα γλώσσα, στην οποία το κλασικό μπαλέτο, ο σύγχρονος χορός, οι εκστατικές παρορμήσεις και πολλά άλλα πράγματα είναι συνυφασμένα…», είπε εκείνη την εποχή. Οι χορευτές του, που μέχρι τότε είχαν αποκλειστικά ακαδημαϊκή εκπαίδευση, έπρεπε να αποκτήσουν ένα νέο λεξιλόγιο κίνησης σώματος. Ήταν ένα εντελώς διαφορετικό είδος χορογραφίας, η οποία γεννήθηκε την στιγμή που ο Έιφμαν σχημάτισε τον θίασό του.\nΜε την πάροδο του χρόνου, το «σύνολο μπαλέτου» έγινε «θέατρο μπαλέτου» και αυτή η αλλαγή των ονομάτων αντικατοπτρίζει ουσιαστικά την διαφορά στην δημιουργική μέθοδο του Eifman. Ως καλλιτέχνη τον ελκύει η θεατρικότητα και έτσι ο Eifman ενδιαφέρεται να χορογραφήσει όχι μόνο κινήσεις, αλλά και την ψυχολογική κατάσταση των χαρακτήρων του έργου και βέβαια τον υποκείμενο ιδεολογικό προσανατολισμό του.\n«Δημιουργώ μπαλέτο διαφορετικού είδους, όπου η αυτό-έκφραση (του χορευτή) αποτελεί κομμάτι του περιεχομένου του έργου, στο οποίο επίσης συνυπάρχουν το δράμα, η φιλοσοφική αναζήτηση, ανθρώπινοι χαρακτήρες και μια κυρίαρχη ιδέα που κινεί όλα αυτά. Και είμαι σίγουρος ότι αυτό είναι το μπαλέτο του μέλλοντος. Αυτός ο δρόμος οδηγεί τελικά στον άνθρωπο».\nΑκριβώς είναι ο άνθρωπος που βρίσκεται στο επίκεντρο της τέχνης του Eifman, η οποία τέχνη είναι ικανή να επιδρά στην καρδιά των ανθρώπων και να απευθύνεται στην ψυχή τους. Για τον Eifman «το μπαλέτο είναι τρόπος σκέψης και μέσω της κίνησης δυνατότητα έκφρασης και επικοινωνίας συναισθημάτων, ενέργειας, ιδεών».\nΗ διείσδυση στη σφαίρα του ανεξερεύνητου – στην χορογραφία και στην σφαίρα των ιδεών – είναι αναμφισβήτητα το σήμα κατατεθέν του Boris Eifman. Όταν στρέφεται στα λογοτεχνικά έργα ή στις ιστορίες της ζωής του Μολιέρου, του Μεγάλου Πέτρου, του Τσαϊκόφσκι, του Ροντέν, ο Eifman αντιλαμβάνεται λεπτομέρειες που κανένας άλλος δεν έχει παρατηρήσει, βρίσκει αυτό που είναι ικανό να εκπλήξει, εντοπίζει νέες ιδέες και τις επισημαίνει με το έργο του.\nΣτις χορογραφίες του Eifman η πλαστικότητα των κινήσεων μοιάζει να κρυπτογραφεί εικόνες ονείρων και να προσδίδει ορατή υπόσταση σε ακαθόριστες φαντασιώσεις κι ο Eifman καταφέρνει να δώσει σάρκα και οστά σε αυτό που κρύβεται στην καρδιά του λογοτεχνικού κειμένου ή στην ιστορία του. Το θέατρο του Eifman συχνά ονομάζεται ψυχολογικό. Τα μπαλέτα του έχουν μια ψυχαναλυτική διάσταση, μέσω της οποίας αποκαλύπτεται το ψυχολογικό βάθος των χαρακτήρων και των ιστοριών, πραγματικών ή επινοημένων.\nΌταν ο Eifman στρέφεται σε έργα σημαντικών συγγραφέων ή στην ζωή ιδιοφυών ανθρώπων και τα μεταφράζει στη γλώσσα του μπαλέτου, αυτό δεν είναι παρά η κατάδυση, μέσω της κίνησης στην ψυχή, μέσω του σώματος στο πνεύμα, μέσω των λέξεων στις ιδέες. Η γλώσσα στην οποία μιλά ο Eifman και οι εννοιολογικές ερμηνείες του αποτελούν επανάσταση σε έναν χώρο έκφρασης χωρίς όρια και περιορισμούς.\nΠηγή : https://www.eifmanballet.ru Κείμενο : Tatiana Boborykina Μετάφραση-Επιμέλεια : Μαρία Θεολογίδου\nBoris EifmanΆνθρωποι της τέχνηςΚοινωνία και τέχνηρωσικό μπαλέτοΣύγχρονοι ΡώσοιΣύγχρονος χορός


Παγωτό καραμέλα με σιρόπι κανέλας και κομμάτια ζύμης με κανέλα\nΟ παγωτένιος μας χαιρετισμός στο γλύκισμα cinnamon buns είναι τόσο γεμάτος με κανέλα και ζύμη, που δεν θα καταλάβετε που τελειώνει το cinnamon buns και που αρχίζει το παγωτό. Μία fun γεύση από την αρχή ως το τέλος της, απολαύστε την!\nΣυστατικά: Παγωτό καραμέλα με σιρόπι κανέλας (11%) και κομμάτια ζύμης με κανέλα (11%). Συστατικά: Κρέμα ΓΑΛΑΚΤΟΣ (25%), ζάχαρη, νερό, ΓΑΛΑ αποβουτυρωμένο συμπυκνωμένο, αλεύρι ΣΙΤΟΥ, κρόκος ΑΥΓΟΥ από κότες ελευθέρας βοσκής, ζάχαρη καστανή, φυτικά έλαια (σογιέλαιο, ηλιέλαιο), ΒΟΥΤΥΡΟ, φυτικό λίπος (κοκόλιπος), μελάσα, σιρόπι γλυκόζης, κανέλα, αλάτι, γαλακτωματοποιητής (λεκιθίνη ΣΟΓΙΑΣ), εκχύλισμα βανίλιας, διογκωτικό μέσο (όξινο ανθρακικό νάτριο), σταθεροποιητές (κόμμι γκουάρ, καραγενάνη), ρυθμιστής οξύτητας (κιτρικό οξύ). Ζάχαρη και εκχύλισμα βανίλιας: διακινούνται σύμφωνα με τα Fairtrade Πρότυπα, σύνολο 23%F. Για πληροφορίες: www.info.fairtrade.net.


Ανόρθωση: Βάζει το καλό της κοστούμι για το πρώτο βήμα | Goal News Cy\nΑ' ΚΑΤΗΓΟΡΙΑΑΝΟΡΘΩΣΗΑνόρθωση: Βάζει το καλό της κοστούμι για το πρώτο βήμα\nΑνόρθωση: Βάζει το καλό της κοστούμι για το πρώτο βήμα\nΚι ενώ στην Ανόρθωση ο σχεδιασμός για τη νέα περίοδο τρέχει με χίλια, έχει να δώσει και ματς με την πλάτη στον τοίχο. Όπως είναι το σημερινό με τον ΑΠΟΕΛ στο ΓΣΠ για το κύπελλο Coca-Cola, όπως είναι το ματς της Κυριακής κόντρα στον Απόλλωνα στο Τσίρειο για το πρωτάθλημα κι έπεται συνέχεια. Οι φίλοι της «Κυρίας», πάντως, είδαν με καλό μάτι τις ανανεώσεις συμβολαίου του Λόρια και του Αμπαρτζουμιάν, ενώ στην πλειονότητά τους, μάλλον χάρηκαν με την πληροφορία ότι έχει «κλειστούς» για το καλοκαίρι τον Κίκο της Ομόνοιας και τον Μηνά Αντωνίου της ΑΕΛ.\nΕς σήμερον, όμως, τα σπουδαία. Οι κυανόλευκοι καλούνται να φορέσουν το καλό τους κοστούμι και να κάνουν το πρώτο βήμα για να υπερασπίσουν τα κεκτημένα τους. Ως περσινοί κυπελλούχοι έχουν έναν λόγο παραπάνω να επιδιώκουν τη διάκριση στον θεσμό. Η τύχη τους έφερε αντιμέτωπους με τους γαλαζοκίτρινους, τους οποίους ξεπέρασαν στην περσινή σεζόν στο πιο αποφασιστικό βήμα προς την κούπα.\nΒέβαια, άλλο πέρυσι κι άλλο φέτος… Πέρυσι ο ΑΠΟΕΛ ήταν στο δεύτερο γκρουπ, ενώ το πρώτο βήμα έγινε στο «Αντώνης Παπαδόπουλος» κι ολοκληρώθηκε στο ΓΣΠ. Φέτος, η σειρά είναι διαφορετική. Η ομάδα του Τιμούρ Κετσπάγια καλείται να πάρει αποτέλεσμα στην έδρα του αντιπάλου ως ασπίδα για τον επαναληπτικό.\nΜόλις πρόσφατα έχει πάρει ένα σπουδαίο “διπλό” σε έναν εξίσου σημαντικό αγώνα πρωταθλήματος, αλλά η ήττα και ιδιαίτερα η εμφάνιση του Σαββάτου με αντίπαλο την ΑΕΚ έφερε μεγάλο προβληματισμό. Γι’ αυτό κι είναι βέβαιο ότι ο Γεωργιανός τεχνικός θα κάνει αλλαγές στην ενδεκάδα του. Αραγιούρι και Αντωνιάδης ήταν κάκιστοι στο κέντρο της άμυνας και ένας εκ των δύο ή και οι δύο ενδέχεται να είναι στον πάγκο, αφού υπάρχουν και οι επιλογές των Κορρέα, Ρισβάνη και Εσκοβάλ. Ντέλετιτς και Βερχόβετς θα απουσιάζουν σίγουρα και μάλλον ο Αρτυματάς που τραυματίστηκε κόντρα στους Λαρνακείς.


PsychologyChania - ΝΕΑ και τηλεφωνικά Δευτέρα- Πέμπτη 12:00-15:00 και όχι δια ζώσης.\n4) Τα εξ αποστάσεως μαθήματα θα πραγματοποιηθούν στις ήδη προγραμματισμένες ημέρες και ώρες\n5) Τα σεμινάρια α) Γνωσιακής Συμπεριφορικής Θεραπείας β) Θεραπεία Ζεύγους θα πραγματοποιηθούν στις ήδη προγραμματισμένες ημέρες & ώρες\n6) Τα δια ζώσης τμήματα θα λάβουν ξεχωριστές οδηγίες για την εκπαίδευσή τους\nΕίναι σημαντικό σε αυτές τις συνθήκες να διαφυλάξουμε τη δημόσια υγεία, την υγεία σπουδαστών, εκπαιδευτών και των οικογενειών. Το γεγονός πως υπάρχει ευελιξία είναι το πιο ενθαρρυντικό και βοηθητικό σε αυτές τις συνθήκες.\nΥ.Γ. Παρακάτω θα βρείτε ενημέρωση από το Υπουργείο Υγείας:\nΚαλές γιορτές από το Ψυχολογικό Κέντρο Χανίων\nΤο Ψυχολογικό Κέντρο Χανίων-Ινστιτούτο Εκπαίδευσης & Ψυχοθεραπείας\nΧρόνια όμορφα, γεμάτα σημαντικούς ανθρώπους, μοναδικές αγκαλιές & στιγμές ανεξίτηλες στον χρόνο....!!!\nΤο προσωπικό & οι εκπαιδευτές του ΨΚΧ\nΗ Robin Shapiro στις ΨΥΧΟΘΕΡΑΠΕΥΤΙΚΕΣ ΠΑΡΕΜΒΑΣΕΙΣ ΣΤΙΣ ΚΑΤΑΣΤΑΣΕΙΣ ΤΟΥ ΕΓΩ επιχειρεί και προσεγγίζει επιτυχώς μια δυναμική και ευέλικτη θεραπεία τραύματος με γνώμονα τις καταστάσεις του Εγώ. Η πλούσια και μακρόχρονη θεραπευτική της εμπειρία της επιτρέπει να αποτυπώσει με λόγο απλό και κατανοητό όσα αποκόμισε και την οδήγησαν στο να είναι τόσο επιτυχημένη θεραπεύτρια. Οι ΨΥΧΟΘΕΡΑΠΕΥΤΙΚΕΣ ΠΑΡΕΜΒΑΣΕΙΣ ΣΤΙΣ ΚΑΤΑΣΤΑΣΕΙΣ ΤΟΥ ΕΓΩ αποτελούν ένα απαραίτητο εγχειρίδιο για το σύγχρονο ψυχοθεραπευτή, ενώ παράλληλα η εισαγωγή του βιβλίου αυτού παρουσιάζει για πρώτη φορά τις έννοιες της συγκεκριμένης θεραπείας στην ελληνική γλώσσα.\nΑπόσπασμα από τον πρόλογο της Robin Shapiro στην Αμερικανική έκδοση:\n«[…] Μεταφερθείτε σε έναν εσωτερικό χώρο. Παρατηρήστε, καθώς κάθεστε βαθιά στην καρέκλα σας, ότι είστε ενήλικας. … Σκεφτείτε τον εαυτό σας να συναναστρέφεται με τους πελάτες σας και να συμπεριφέρεται ως ενήλικας στις σχέσεις σας … Τώρα πηγαίνετε βαθύτερα και βρείτε το μικρό παιδί που κρύβεται μέσα σας. Παρατηρήστε πώς αυτό το παιδί σας διατηρεί την περιέργειά σας, την ανάγκη σας να πάρετε αγάπη και έγκριση … Κοιτάξτε το και αισθανθείτε το βλέμμα του να επιστρέφει σε σας και αφήστε τον εαυτό σας να κατανοήσει αν αυτό το μικρό παιδί αξίζει τη φροντίδα σας. … Θα δεσμευθείτε να φροντίσετε αυτό το παιδί μέσα σας; … Και εσείς, ως ενήλικας, θα κρατήσετε αυτό το παιδί μακριά από καταστάσεις στις οποίες πρέπει να είστε και να ενεργείτε ως ενήλικας; … Όταν είστε έτοιμοι, αγκαλιάστε το παιδί που βρίσκεται μέσα σας, αισθανθείτε τη νεαρή καρδιά να χτυπάει μέσα στη δική σας καρδιά και εκείνους τους μικρούς πνεύμονες να αναπνέουν μαζί σας και επιστρέψτε πλήρως στο δωμάτιο και σε αυτό το βιβλίο. […]»\nΤο βιβλίο μπορείτε να το προμηθευτείτε ακολουθώντας τον παρακάτω σύνδεσμο:\nΤο Ψυχολογικό Κέντρο Χανίων στο TeDX Chania Salon\nΣτην ερώτηση "πες μου λίγα πράγματα για εσένα", πώς απαντάμε; Πώς θα έπρεπε να απαντήσουμε; Να μιλήσουμε για το όνομά μας; Γι' αυτά που μας τρομάζουν; Για εκείνα που μας πληγώνουν ή για τις φιλοδοξίες μας; Μήπως γι' αυτούς που αγαπάμε; Και τελικά, όποια απάντηση κι αν δώσουμε, θα είναι αποτελεσματική;\nΚάθε ένας από εμάς είναι ένα μοναδικό σύνολο βιωμάτων και αισθητικής. Αυτό το πακέτο χαρακτηριστικών πυροδοτείται κάθε φορά που δεχόμαστε πληροφορία, δηλαδή σε κάθε μορφή επικοινωνίας. Η παρεξήγηση λοιπόν, είναι δοσμένη.Αρχικά, επικοινωνούμε με τους άλλους ανθρώπους. Εσύ, με τα δικά σου ταλέντα και τις δικές σου φοβίες, μιλάς με εμένα που έχω εντελώς διαφορετικά ενδιαφέροντα και φιλοδοξίες. Υπάρχει κοινή γλώσσα; Με ποιο τρόπο έχουμε καταφέρει και επικοινωνούμε αποφεύγοντας τις παρερμηνείες; Πώς κατάφερε η ψυχολογία μας και εξελίχθηκε έτσι ώστε να αποφεύγουμε τις παρανοήσεις στην επικοινωνία μας;\nΈπειτα, αλληλεπιδρούμε σαν ομάδα. Σαν Πόλις. Η πολιτική ζωή πάντα ήταν αιτία παρεξηγήσεων. Διαφωνίες με τις αποφάσεις της ηγεσίας, πόλωση με ανθρώπους που έχουν διαφορετική πολιτική αντίληψη, εντάσεις. Θα έπρεπε να τις εμποδίζουμε; Κι αν δεν είναι αυτές οι εντάσεις που οδηγούν στην πρόοδο, τότε τι είναι αυτό που εξελίσσει την συλλογική ζωή ενός τόπου;\nΤέλος -ή μήπως αρχή;- ο άνθρωπος δέχεται ερεθίσματα από το περιβάλλον του, μα και επιδρά σ' αυτό. Με παρεμβάσεις εικαστικές και κτιριακές, ενεργειακές και τεχνολογικές. Μία νέα κατασκευή μπορεί να αφομοιώνεται στο περιβάλλον, να είναι η συνέχειά του, μα μπορεί και να ξεχωρίζει. Είναι η αρχιτεκτονική απλώς θέμα αισθητικής; Κουλτούρας; Ή μήπως τελικά, όλα τα καθορίζει η χρηστικότητα;\nΑυτά και άλλα πολλά θα συζητήσουμε στο πρώτο TEDxChaniaSalon με προσκεκλημένους τρεις διακεκριμένους ομιλητές από τους χώρους της ψυχολογίας, της αρχαιολογίας και της αρχιτεκτονικής, με σκοπό να εντοπίσουμε τις παρεξηγήσεις που προκύπτουν κατά τις καθημερινές μας επικοινωνίες. Κι αν προκύψει διαφωνία, θα την ενθαρρύνουμε. Η διαφωνία είναι γόνιμη. Όπως ακριβώς και οι παρεξηγήσεις που τελικά λύνονται.\nΟ Θεόδωρος Τσιριγώτης θα μας μιλήσει για το φαινόμενο της Ψευδαίσθησης της αλήθειας από την πλευρά της επιστήμης, της Ψυχολογίας, και τον τρόπο που αυτό εφαρμόζεται στην επικοινωνία.\nΥπάρχουν τόσες απόψεις όσες και οι άνθρωποι. Ή, για να το φέρουμε στα μέτρα μας, και πιο ποιητικά, όπως λέει και ένα γκράφιτι στη δική μας Σπλάντζια, "Η πραγματικότητα είναι πολλές". Δεν είναι λίγοι οι άνθρωποι που αντιμετωπίζουν έναν διχασμό, μία παρανόηση κατά την επικοινωνία της άποψής τους σε άλλους. Μάλιστα, η δυσκολία αυτή επεκτείνεται πέρα από τις απόψεις. Προσπαθώντας να επικοινωνήσουν, υπάρχει παρερμηνεία των αισθημάτων, των επιθυμιών, των στόχων τους, εκεί που οι ίδιοι νιώθουν πέρα για πέρα ξεκάθαροι. Κι από τη στιγμή που έχουν γραφτεί ολόκληρα τραγούδια γι' αυτό το χάσμα (άλλα θέλω κι άλλα κάνω, πώς να σου το πω), η επιστήμη της Ψυχολογίας δε θα μπορούσε να μην έχει προσπαθήσει να εξηγήσει αυτό το φαινόμενο. Το όνομά του; Ψευδαίσθηση αλήθειας.\nΨυχοθεραπεία Ανοιχτή για Όλους\nΥπηρεσία "Ψυχοθεραπεία Ανοιχτή σε όλους"\nΤο Ψυχολογικό Κέντρο Χανίων - Ινστιτούτο Εκπαίδευσης & Ψυχοθεραπείας αφουγκραζόμενο τις δυσκολίες της Ελληνικής πραγματικότητας, επαναδραστηριοποιεί την υπηρεσία "Ψυχοθεραπεία Ανοιχτή σε όλους".\nΣτην υπηρεσία προσφέρονται θεραπείες χαμηλού κόστους, βραχείας θεραπείας με στόχο την ανακούφιση και την αυτογνωσία. Οι θεραπείες που προσφέρονται είναι:\nΒραχεία Εφαρμοσμένη Συμβουλευτική\nΒραχεία Θεραπεία Ζεύγους\nΓνωσιακή Συμπεριφορική Θεραπεία (C.B.T.)\nΤραυματοθεραπείά Ego State, E.M.D.R., CRM\nH υπηρεσία προσφέρεται τόσο δια ζώσης όσο και από απόσταση. Στην υπηρεσία συμμετέχουν ψυχολόγοι, ψυχοθεραπευτές, σύμβουλοι ψυχικής υγείας υπό την εποπτεία έμπειρων & εκπαιδευμένων θεραπευτών.\nΥπεύθυνος της Υπηρεσίας, Θεόδωρος Τσιριγώτης - Κλινικός Ψυχολόγος\nWorkshop: " Διεκδίκησε όλα όσα σου αξίζουν"\nΟ Πολυχώρος Κάθεξις σε συνεργασία με τον Θεόδωρο Τσιριγώτης διοργανώνουν από κοινού το βιωματικό workshop: " Διεκδίκησε όλα όσα σου αξίζουν"\nO ορισμός της διεκδικητικής συμπεριφοράς είναι το να διεκδικεί κάποιος τα δικαιώματά του, χωρίς όμως να παραβιάζει τα δικαιώματα του άλλου. Ο άνθρωπος που έχει διεκδικητική συμπεριφορά προσπαθεί να έρθει σε συμβιβασμό με τους άλλους ανθρώπους και όχι να ‘νικήσει’. Με άλλα λόγια, θα μπορούσαμε να πούμε ότι ένας άνθρωπος που διεκδικεί, είναι ένας άνθρωπος που διαπραγματεύεται τις ανάγκες του, τις επιθυμίες του και τις απόψεις του και δεν προσπαθεί να τις επιβάλλει, αλλά ούτε και θεωρεί αυτονόητο ότι «θα περάσει το δικό του» επειδή έχει διεκδικητική συμπεριφορά.\nΑυτό το εργαστήριο έχει σχεδιαστεί για:\n1. Βοηθήσει τους συμμετέχοντες να αποκτήσουν τις βασικές δεξιότητες για αποτελεσματική και υπεύθυνη συμπεριφορά.\n2. Παρέχει μια θετική ατμόσφαιρα ομάδας στην οποία οι συμμετέχοντες θα αισθάνονται σχετικά άνετα στο να δοκιμάσουν νέα συμπεριφορά.\n3. Οι συμμετέχοντες στη βοήθεια αναπτύσσουν κάποια κατανόηση των εσωτερικών συγκρούσεων αξίας που αντιμετωπίζουν όταν είναι ισχυρές.\nΕλάτε να φτιάξουμε μαζί έναν καινούριο και διεκδικητικό εαυτό!\nTo Workshop στηρίζεται στις βασικές αρχές του mindfulness, coaching, Cognitive Behavioral Therapy, Rational Emotive Psychotherapy.\nΔιευκολυντής του workshop ο Θεόδωρος Τσιριγώτης, Psy.D, Postdoc, Fellow IOC, McLean, Harvard Medical School, Ψυχοθεραπευτής Ατόμου, Ζεύγους, Οικογένειας & Ομάδας, Εκπαιδευμένος Coach (ICF)\nΚόστος προγράμματος: 120 Ευρώ, 110 Ευρώ για φοιτητές & ανέργους\nΣυμμετοχή στη Διημερίδα της Ελληνικής Εταιρίας Συμβουλευτικής\nΗ Ελληνική Εταιρεία Συμβουλευτικής, γιορτάζοντας παράλληλα τα 25 χρόνια από την ίδρυσή της, με συνεχή παρουσία και δράση στο χώρο της Συμβουλευτικής, διοργάνωσε την 25η Διημερίδα, σε συνεργασία με το Μεταπτυχιακό στη Συμβουλευτική του Πανεπιστημίου Θεσσαλίας και το τμήμα Ψυχολογίας του Παντείου Πανεπιστημίου την 25η Διημερίδα, που διεξήχθη στο Χαροκόπειο Πανεπιστήμιο, στις 2 και 3 Νοεμβρίου 2019, με θέμα: "Αγάπη - Έρωτας -Σεξ. Το τρίπτυχο μιας σχέσης."\nΤο Ψυχολογικό Κέντρο Χανίων - Ινστιτούτο Εκπαίδευσης & Ψυχοθεραπείας, συμμετείχε με προφορικές παρουσιάσεις σε στρογγυλό τραπέζι με τίτλο "Μια Συνθετική Προσέγγιση για τον Έρωτα".\nΤο Ινστιτούτο εκπροσώπησαν οι κυρίες Βίβιαν Μυτηληνάκη, Αικατερίνη Κατσαρή, Παρασκευή Μειντάνη, Ειρήνη Δρακοπούλου & Γεωργία Φιλιπποπούλου.\nΗ κα. Βίβιαν Μυτηληνάκη προέδρευε και συντόνιζε τη συζήτηση του στρογγυλού τραπεζιού παρουσιάζοντας τα θέματα και τις ομιλήτριες.\nΗ κα. Αικατερίνη Κατσάρη παρουσίασε μια ενδελεχή επισκόπηση του έργου του Rollo May και τις απόψεις του για τον έρωτα.\nΗ κα. Παρασκευή Μειντάνη μίλησε για την εμπειρία της ως ομαδική αναλύτρια σε νοσοκομειακή ψυχιατρική κλινική & παρουσίασε την εμπλοκή του σεξ και του έρωτα στην ομαδική θεραπεία.\nΗ κα. Ειρήνη Δρακοπούλου, παρουσίασε το μοντέλο Egan και την εφαρμογη του στη θεραπεία ζεύγους.\nΗ κα. Γεωργία Φιλιπποπούλου, παρουσίασε την εφαρμογή της Γνωσιακής Συμπεριφορικής Θεραπείας και της Θεραπείας Σχημάτων στη θεραπεία ζεύγους.\nΤην εποπτεία των ομιλιών είχε ο Θεόδωρος Τσιριγώτης, Διευθυντής του Ινστιτούτου.\nΤο κοινό αγκάλιασε θερμά τις ομιλήτριες.\nΣυγχαρητήρια στην Ελληνική Εταιρία Συμβουλευτικής για τη διοργάνωση.\nΠρόγραμμα Εκπαίδευσης στη Γνωσιακή Συμπεριφορική Θεραπεία\n“Μονοετές Πρόγραμμα Εκπαίδευσης στη Γνωσιακή Συμπεριφορική Θεραπεία”\nΗ γνωστική συμπεριφορική θεραπεία (CBT) είναι μια ψυχοκοινωνική παρέμβαση που στοχεύει στη βελτίωση της ψυχικής υγείας. Το CBT επικεντρώνεται στην πρόκληση και την αλλαγή των δυσνόητων γνωστικών στρεβλώσεων (π.χ. σκέψεων,πεποιθήσεων και συμπεριφορών) και συμπεριφορών, στη βελτίωση της συναισθηματικής ρύθμισης και στην ανάπτυξη προσωπικών στρατηγικών αντιμετώπισης που στοχεύουν στην επίλυση των σημερινών προβλημάτων. Αρχικά, σχεδιάστηκε για να θεραπεύει την κατάθλιψη, αλλά οι χρήσεις του έχουν επεκταθεί ώστε να περιλαμβάνουν τη θεραπεία πολλών συνθηκών ψυχικής υγείας, συμπεριλαμβανομένου του άγχους. Το CBT περιλαμβάνει μια σειρά γνωστικών ή συμπεριφοριστικών ψυχοθεραπειών που θεραπεύουν συγκεκριμένες ψυχοπαθολογίες χρησιμοποιώντας τεχνικές και στρατηγικές βασισμένες σε αποδείξεις.\nΤο μοντέλο CBT βασίζεται στον συνδυασμό των βασικών αρχών από τη συμπεριφορική και τη γνωστική ψυχολογία.Διαφέρει από τις ιστορικές προσεγγίσεις στην ψυχοθεραπεία,όπως η ψυχαναλυτική προσέγγιση όπου ο θεραπευτής αναζητά το ασυνείδητο νόημα πίσω από τις συμπεριφορές και στη συνέχεια διατυπώνει μια διάγνωση.\nΑντίθετα, το CBT είναι μια μορφή θεραπείας «εστιασμένη σε προβλήματα» και «προσανατολισμένη στη δράση», που σημαίνει ότι χρησιμοποιείται για τη θεραπεία συγκεκριμένων προβλημάτων που σχετίζονται με διαγνωσμένη ψυχική διαταραχή. Ο ρόλος του θεραπευτή είναι να βοηθήσει τον πελάτη να βρει και να εφαρμόσει αποτελεσματικές στρατηγικές για την αντιμετώπιση των καθορισμένων στόχων και τη μείωση των συμπτωμάτων της διαταραχής Το CBT βασίζεται στην πεποίθηση ότι οι στρεβλώσεις της σκέψης και οι δυσπροσαρμοστικές συμπεριφορές\nδιαδραματίζουν ρόλο στην ανάπτυξη και διατήρηση ψυχολογικών διαταραχών και ότι τα συμπτώματα και η συνακόλουθη δυσφορία μπορούν να μειωθούν με τη διδασκαλία νέων δεξιοτήτων επεξεργασίας πληροφοριών και μηχανισμών αντιμετώπισης\nΣε σύγκριση με τα ψυχοδραστικά φάρμακα, οι μελέτες επανεξέτασης έχουν διαπιστώσει ότι το CBT είναι μόνο αποτελεσματικό για τη θεραπεία λιγότερο σοβαρών μορφών κατάθλιψης και άγχους, διαταραχής μετατραυματικού στρες (PTSD), τικ, κατάχρησης ουσιών, διαταραχών διατροφής και οριακής διαταραχής προσωπικότητας . Συχνά συνιστάται σε συνδυασμό με φάρμακα για τη θεραπεία άλλων καταστάσεων,όπως η σοβαρή ιδεοψυχαναγκαστική διαταραχή (OCD) και η μείζων καταθλιπτική διαταραχή, η διαταραχή της χρήσης οπιοειδών, η διπολική διαταραχή και οι ψυχωσικές διαταραχές.Επιπλέον, η CBT συνιστάται ως η πρώτη γραμμή θεραπείας για την πλειοψηφία των ψυχολογικών διαταραχών σε παιδιά και εφήβους,συμπεριλαμβανομένης της επιθετικότητας και της διαταραχής συμπεριφοράς . Οι ερευνητές έχουν διαπιστώσει ότι άλλες θετικές θεραπευτικές παρεμβάσεις ήταν εξίσου αποτελεσματικές για τη θεραπεία ορισμένων καταστάσεων στους ενήλικες. Παράλληλα με τη διαπροσωπική ψυχοθεραπεία (IPT), η CBT συνιστάται στις κατευθυντήριες γραμμές της θεραπείας ως μια ψυχοκοινωνική θεραπεία της επιλογής και η CBT και η IPT είναι οι μόνες ψυχοκοινωνικές παρεμβάσεις που υποχρεούνται οι φοιτητές ψυχιατρικής να εκπαιδεύονται.\nΜε γνώμονα τις ανάγκες της εποχής το Ψυχολογικό Κέντρο Χανίων οργανώνει ένα εκπαιδευτικό πρόγραμμα κατάρτισης στις στη Γνωσιακή Συμπεριφορική Θεραπεία. Η εκπαίδευση απευθύνεται σε επαγγελματίες Ψυχικής Υγείας, οι οποίοι επιθυμούν να διευρύνουν τις γνώσεις τους στην εν λόγω προσέγγιση.\nΗ εκπαίδευση θα έχει διάρκεια ένα εκπαιδευτικό έτος (Οκτώβριος 2019 – Ιούνιος 2020) ενώ τα σεμινάρια θα διεξάγονται σε προκαθορισμένες ημερομηνίες και ώρες, ώστε όλοι οι επιμορφούμενοι να οργανώσουν έγκαιρα το πρόγραμμά τους. Το σύνολο των ωρών εκπαίδευσης ανέρχεται στις 120 ώρες με δυνατότητα παρακολούθησης δια ζώσης & εξ αποστάσεως.\nΟι συμμετέχοντες στο τέλος της εκπαίδευσής τους θα λάβουν πιστοποιητικό επιμόρφωσης και κατάρτισης στην Γνωσιακή Συμπεριφορική Θεραπεία.


Ανατροπή φορτηγού στον κόμβο Κουβαρά – Εγκατέλειψε το όχημα ο οδηγός! (ΔΕΙΤΕ ΦΩΤΟ)\nΣυναγερμός σήμανε σήμερα τα ξημερώματα, λίγο μετά τις 05:00 σε ΕΚΑΒ, Π.Υ. Αγρινίου και Τροχαία, όταν ειδοποιήθηκαν για ανατροπή ημιφορτηγού στην Ε.Ο. Αντιρρίου – Ιωαννίνων κοντά στον κόμβο Κουβαρά, την ώρα που η περιοχή πλήττονταν από ισχυρή βροχόπτωση και ισχυρούς ανέμους.\nΤο όχημα το οποίο κινούνταν στο ρεύμα προς Αγρίνιο, εξετράπη της πορείας του για άγνωστους λόγους και στη συνέχεια ανετράπη στην άκρη του οδοστρώματος.\nΣτο σημείο έσπευσαν δύο οχήματα της Π.Υ. Αγρινίου με πέντε πυροσβέστες ενώ μετά από εκτεταμένους ελέγχους στο σημείο οι διασώστες δεν εντόπισαν τον οδηγό του οχήματος που εικάζεται ότι εγκατέλειψε το σημείο.


Dimitris Fotakis: Algorithms and Complexity\nΑλγόριθμοι και Πολυπλοκότητα (’νοιξη 2007)\nΣτο μάθημα θα καλύψουμε τις μεθόδους διαίρει-και-βασίλευε, δυναμικού προγραμματισμού, και απληστίας και αρκετούς αλγόριθμους γραφημάτων. Συγκεκριμένα, θα συζητήσουμε την Αναζήτηση Πρώτα σε Πλάτος, την Αναζήτηση Πρώτα σε Βάθος και τις εφαρμογές τους, αλγόριθμους για τον υπολογισμό ενός Ελάχιστου Επικαλύπτοντος Δέντρου, αλγόριθμους για το πρόβλημα των Συντομότερων Μονοπατιών, και αλγόριθμους για τα προβλήματα της Μέγιστης Ροής και της Ροής Ελάχιστου Κόστους. Θα παρουσιάσουμε μερικά αντιπροσωπευτικά παραδείγματα πιθανοτικών αλγορίθμων. Θα επιχειρήσουμε ακόμη μια σύντομη εισαγωγή στη Θεωρία Υπολογιστικής Πολυπλοκότητας εστιάζοντας στις κλάσεις P και NP και στην έννοια της NP-πληρότητας και των αλγοριθμικών συνεπειών της.\nΕλισάβετ Κωνσταντίνου, Λέκτορας - Εργαστήριο\nΤο μάθημα θα βασιστεί σε σημαντικό βαθμό στο βιβλίο του Π. Μποζάνη Αλγόριθμοι: Σχεδιασμός και Ανάλυση (2η έκδοση) και στις σημειώσεις του διδάσκοντα. Ένα σημαντικό μέρος της δουλειάς θα γίνει στο εργαστήριο όπου θα υλοποιήσουμε και θα πειραματιστούμε με τους σημαντικότερους αλγόριθμους που θα συναντήσουμε στο μάθημα.\nΣτην ύλη για τις εξετάσεις περιλαμβάνονται όλες οι ενότητες από το βιβλίο του Μποζάνη που αναγράφονται δίπλα στις διαλέξεις και το σύνολο της ύλης που υπάρχει στις σημειώσεις. Κάποια τμήματα της ύλης καλύπτονται μόνο από το βιβλίο και κάποια άλλα μόνο από τις σημειώσεις.\nΠροσπαθήστε να παρακολουθείτε τις παραδόσεις συστηματικά και να συμμετέχετε ενεργά στο εργαστήριο. Σε μαθήματα σαν και αυτό, η περιστασιακή μελέτη δεν μπορεί να υποκαταστήσει την παρακολούθηση. Αν έχετε απορίες ή αντιμετωπίζετε δυσκολίες στη μελέτη σας, μη διστάσετε να τις συζητήσετε με τους διδάσκοντες.\nΔ. Φωτάκης. Ώρες γραφείου: Τετάρτη 13-15 και Πέμπτη 15-17.\nΑλγόριθμοι και Πολυπλοκότητα (σημειώσεις του διδάσκοντα).\nΕισαγωγικές Έννοιες (βιβλίο: κεφάλαιο 1 εκτός από 1.2.7, σημειώσεις: κεφάλαιο 1)\nΑναπαράσταση γραφημάτων (βιβλίο: ενότητες 3.1 και 3.2, σημειώσεις: 5.1).\nΑναζήτηση Πρώτα σε Πλάτος (βιβλίο: 3.3.2, σημειώσεις: 5.2).\nΑναζήτηση Πρώτα σε Βάθος (βιβλίο: ενότητες 3.3.1 και 3.4, σημειώσεις: 5.3)\nΔιαίρει-και-Βασίλευε: Πολλαπλασιασμός αριθμών, πινάκων, και ύψωση σε δύναμη (βιβλίο: ενότητες 2.1 και 8.2, σημειώσεις: ενότητες 2.1, 2.2, και 2.3).\nΔυναμικός Προγραμματισμός (βιβλίο: ενότητα 2.2, σημειώσεις: ενότητες 3.1 και 3.3).\n’πληστοι Αλγόριθμοι (βιβλίο: ενότητα 2.3, σημειώσεις: 4.1, 4.2, και 4.3).\nΕλάχιστα Επικαλύπτοντα Δέντρα (βιβλίο: ενότητες 4.1, 4.2, 4.3, και 4.5, σημειώσεις: ενότητα 5.4).\nΣυντομότερα Μονοπάτια (βιβλίο: ενότητες 5, 5.1, και 5.2, σημειώσεις: ενότητες 5.5, 5.6, και 5.7).\nΕισαγωγή στη Θεωρία Υπολογιστικής Πολυπλοκότητας. Χρονική Πολυπλοκότητα, η κλάση P (βιβλίο: κεφάλαιο 11 (χωρίς την απόδειξη της παραγράφου 11.2.6), σημειώσεις: κεφάλαιο 6).\nΜη-Ντετερμινισμός, η Κλάση NP, NP-Πληρότητα (σημειώσεις: κεφάλαιο 7)\nΟ βαθμός του εργαστηρίου (ΒΕ) θα συνεισφέρει το 30% του τελικού βαθμού και κάποιος πρέπει να έχει ΒΕ>=5.0 για να περάσει το μάθημα. Ο βαθμός της τελικής εξέτασης (ΒΤΕ) θα συνεισφέρει το 70% του τελικού βαθμού και κάποιος πρέπει να έχει ΒΤΕ>=4.5 για να περάσει το μάθημα. Ο τελικός βαθμός του μαθήματος (ΤΒ) θα είναι:\nTB = 0.3*BE + 0.7*BTE\nκαι φυσικά πρέπει ΤΒ>=5.0 ώστε το μάθημα να θεωρηθεί ότι εξετάστηκε με επιτυχία.\nΘα ανακοινωθούν έξι ατομικές, υποχρεωτικές εργαστηριακές ασκήσεις. Οι εκφωνήσεις των ασκήσεων ανακοινώνονται στην ιστοσελίδα της κας Κωνσταντίνου. Σε κάθε άσκηση θα υλοποιήσετε και θα πειραματιστείτε με μερικούς από τους αλγορίθμους που θα συζητήσουμε στο μάθημα. Οι υλοποιήσεις θα είναι σε γλώσσα C ή C++. Η παράδοση κάθε εργασίας μπορεί να πραγματοποιηθεί ΜΟΝΟ κατά την διάρκεια του αντίστοιχου εργαστηριακού μαθήματος (εργαστήριο Ηλέκτρα, κτίριο Λυμπέρη). Μετά τη λήξη του συγκεκριμένου εργαστηριακού μαθήματος ΔΕΝ θα γίνονται δεκτές άλλες εργασίες.\nΕργαστηριακή άσκηση 1. Ημερομηνία παράδοσης 8/5/2007.\nΕργαστηριακή άσκηση 2. Ημερομηνία παράδοσης 15/5/2007.\nΕργαστηριακή άσκηση 3. Ημερομηνία παράδοσης 22/5/2007.\nΕργαστηριακή άσκηση 4. Ημερομηνία παράδοσης 29/5/2007.\nΕργαστηριακή άσκηση 5. Ημερομηνία παράδοσης 5/6/2007.\nΕργαστηριακή άσκηση 6. Ημερομηνία παράδοσης 12/6/2007.\nΠειραματιστείτε δημιουργώντας τυχαία γραφήματα.\nΠειραματιστείτε με το FFT (υλοποίηση του FFT και του Inverse FFT σε C).\nΠειραματιστείτε δημιουργώντας τυχαία στιγμιότυπα για το Πρόβλημα του Σακιδίου (Knapsack Problem).\nΓ.Φ. Γεωργακόπουλος. Δομές Δεδομένων, Έννοιες, Τεχνικές και Αλγόριθμοι. Πανεπιστημιακές Εκδόσεις Κρήτης,\nΙ. Μανωλόπουλος. Ανάλυση Αλγορίθμων, ’νοιξη 2005.\nΗ. Κουτσουπιάς. Αλγόριθμοι και Πολυπλοκότητα, Χειμώνας 2004.


Βαλβίδες οπίσθιας ουρήθρας | U4U Ουρολόγοι Θεσσαλονίκη\nΟι βαλβίδες οπίσθιας ουρήθρας αποτελούν τη συχνότερη αιτία ουρηθρικής απόφραξης στα αγόρια (1/8000).\nΠρόκειται για συγγενείς βλεννογονικές πτυχώσεις της ουρήθρας, που εκτείνονται στα δύο πλάγια τοιχώματά της, φτάνοντας στο σπερματικό λοφίδιο. Οι πτυχώσεις αυτές αποφράσσουν την ουρήθρα, εμποδίζοντας τη φυσιολογική ροή των ούρων και προκαλώντας παλινδρόμηση προς την ουροδόχο κύστη και τους νεφρούς.\nΠαλινδρομώντας τα ούρα διατείνουν τους ουρητήρες, ενώ στη συνέχεια επιστρέφουν στους νεφρούς προκαλώντας βλάβες. Η νεφρική διάταση κυμαίνεται από μια ελαφριά υδρονέφρωση έως μια βαριά μορφή της συνοδευόμενη από δυσπλασία.\nΟι βαλβίδες οπίσθιας ουρήθρας έχουν ως συνέπεια σοβαρές ουρολοιμώξεις και βλάβες στους νεφρούς εξαιτίας της στάσης των ούρων που δεν αποβάλλονται. Η βαριά απόφραξη μάλιστα μπορεί να οδηγήσει σε υποπλασία των πνευμόνων, απειλώντας τη ζωή του βρέφους.\nBαλβίδες οπίσθιας ουρήθρας, διάγνωση\nΤο πρόβλημα σχετίζεται με ουρητηροϋδρονέφρωση και ολιγοϋδράμνιο σε περιγεννητικό υπερηχογράφημα, ενώ μπορεί να συνυπάρχει με κυστεοουρητηρική παλινδρόμηση (ΚΟΠ). Πλέον η διάγνωση γίνεται και κατά τη διάρκεια του τοκετού με υπερηχογράφημα, καθώς οι βαλβίδες οπίσθιας ουρήθρας προκαλούν μειωμένη παραγωγή ούρων ενδομητρίως και οδηγούν στην εμφάνιση ολιγοϋδράμνιου.\nΌταν συμβεί αυτό, τοποθετείται καθετήρας με τρόπο που τα ούρα να οδηγούνται απευθείας στο αμνιακό υγρό. Οκτώ στους δέκα ασθενείς με βαλβίδες οπίσθιας ουρήθρας διαγιγνώσκονται με το πρόβλημα προγεννητικά, με βασικότερο προγεννητικό σύμπτωμα την υδρονέφρωση.\nΣτα νεογνά οι βαλβίδες εμφανίζονται με ψηλαφητή κύστη και μεγάλους νεφρούς με επηρεασμένη νεφρική λειτουργία και κακή ανάπτυξη, οπότε τοποθετείται καθετήρας στην ουροδόχο κύστη και γίνεται κυστεοουρηθρογραφία, ενώ στα μεγαλύτερα παιδιά εμφανίζεται ως ενούρηση ή έπειξη προς ούρηση και χρόνια νεφρική ανεπάρκεια (ΧΝΑ).\nΟι τύποι βαλβίδων οπίσθιας ουρήθρας είναι τρεις, εκ των οποίων ο τύπος Ι είναι ο πιο συνήθης, ενώ οι άλλοι δύο τύποι είναι σπάνιοι. Στον τύπο Ι έχουμε δύο πτυχές στην μεμβρανώδη ουρήθρα, που μοιάζουνε με ιστία. Ο τύπος ΙΙ δεν θεωρείται αποφρακτικός, ενώ ο τύπος ΙΙΙ εντοπίζεται στην οπίσθια ουρήθρα ως πτυχή προσκολημμένη σε αυτή.\nΣκοπός της θεραπείας είναι η πλήρωση της κύστης με χαμηλές πιέσεις και το πλήρες άδειασμά της κατά την ούρηση, ενώ η μέθοδος εκλογής είναι η διουρηθρική εκτομή των βαλβίδων. Η θεραπεία των βαλβίδων οπίσθιας ουρήθρας έχει τον χαρακτήρα του επείγοντος. Πέρα από την προσωρινή τοποθέτηση του καθετήρα στην ουροδόχο κύστη για να αδειάσει και να ανακουφιστούν οι ουρητήρες, οι αποφάσεις που πρέπει να ληφθούν για τη θεραπευτική αντιμετώπιση πρέπει να είναι άμεσες και οι επιλογές είναι οι εξής:\nΆμεση διενέργεια κυστεοσκόπησης και εκτομή των βαλβίδων οπίσθιας ουρήθρας.\nΠροσωρινή τοποθέτηση καθετήρα, ο οποίος θα δώσει ένα μικρό περιθώριο για να ακολουθήσει αργότερα κυστεοσκοπική εκτομή των βαλβίδων.\nΔιενέργεια κυστεοστομίας σε πρώτη φάση και σε επόμενο στάδιο πραγματοποίηση κυστεοσκοπικής εκτομής των βαλβίδων οπίσθιας ουρήθρας.\nΗ χειρουργική επέμβαση όμως δεν είναι το τελευταίο στάδιο της θεραπευτικής διαδικασίας, καθώς ο ασθενής θα χρειαστεί μακρόχρονη παρακολούθηση, ώστε να ελέγχεται η σωστή λειτουργία της ουροδόχου κύστης και των νεφρών.


«Πράσινο» το απόλυτο πλεονέκτημα έδρας! – totalbasket.gr\nΔημοσιεύθηκε στις Τρίτη, 20 Απριλίου 2021, 15:48\nΤο παιχνίδι στο Ιβανώφειο είχε ενδιαφέρον για ένα δεκάλεπτο και… κάτι. Όσο δηλαδή άντεξε ο Ηρακλής απέναντι στον Παναθηναϊκό. Το «τριφύλλι» πάτησε το γκάζι στη δεύτερη περίοδο, δεν κοίταξε ποτέ πίσω και έφτασε σε άνετη και εμφατική νίκη, που «κλειδώνει» την πρώτη θέση της κατάταξης στην κανονική διάρκεια της Basket League.\nΟ Ηρακλής ήταν αυτός που μπήκε καλύτερα στο παρκέ και κατάφερε να πάρει τα ηνία με τον Χάνλαν (10-3, 3′). Ο Ζακ Όγκαστ έδωσε λύσεις κοντά στο καλάθι και ο Παναθηναίκός μείωσε (13-10, 6′). Σαγκς και Χάνλαν, όμως κράτησαν το προβάδισμα για τον Γηραιό (19-15, 7′). Ενετσιόνια και Χάγκινς έδωσαν λύσεις με τον Παπαπέτρου να σκοράρει στο τέλος του δεκαλέπτου για το 24-22,\nΕντελώς διαφορετικό ήταν το σκηνικό στη δεύτερη περίοδο. Ο Μπεν Μπέντιλ φώναξε παρών και με δικές του προσπάθειες ο Παναθηναϊκός όχι μόνο ανέτρεψε την κατάσταση, αλλά έχτισε και διαφορά (26-35, 15′). Ο Παπαγιάννης μάλιστα ην έστειλε σε διψήφια επίπεδα (26-37). Ο Ηρακλής δεν μπορούσε να πλησιάσει, με τους «πράσινους» να ανεβάζουν τη διαφορά με Παπαπέτρου και Κασελάκη (31-44, 18′). Ο Μποχωρίδης είπε την τελευταία λέξη και με 2 δικά του τρίποντα έγραψε το 36-50.\nΟ Ηρακλής προσπάθησε να μείνει στο ματς και με τον Χάνλαν να αναλαμβάνει δράση μείωσε (48-59, 24′). Ο Μάριο Χεζόνια ανέλαβε δράση και με τη βοήθεια του Δίπλαρου ανέβασε εκ νέου τη διαφορά (52-67, 26′). Ο Κροάτης ήταν ορεξάτος, ο Μπέντιλ τον ακολούθησε και η διαφορά ανέβηκε ακόμα περισσότερο (53-76, 29′). Οι βολές του Παπαπέτρου έγραψαν το 53-78 στο τέλος του δεκαλέπτου.\nΜε την ίδια διάθεση μπήκαν οι πράσινοι και στο τέταρτο δεκάλεπτο. Ο Μαντζούκας πάτησε παρκέ, Κασελάκης κια Χεζόνια συνέχισαν να σκοράρουν κια η διαφορά εκτοξεύτηκε πάνω από τους 30 πόντους (56-89, 34′). Το υπόλοιπο του αγώνα ήταν τυπική διαδικασία, με τον Παναθηναϊκό να φτάνει εύκολα στη νίκη.\nTAGS:Featured2, Stoiximan Basket League, Ηρακλής, Παναθηναϊκός ΟΠΑΠ\nΑταμάν: «Θα είναι μία σκληρή σειρά πρέπει να ξεκινήσουμε με νίκη»


Αψογη επιλογη - Κριτικές για Naias Hotel, Λιβάδι, Ελλάδα - Tripadvisor\nΑψογη επιλογη - Naias Hotel\n4,2 χλμ. από Naias Hotel\nΚαλο ξενοδοχείο αλλα πολυ ακριβο για αυτά που προσφέρει\nΜείναμε σε τρικλινο και μας χρεωθηκε 100 Ευρω τη βραδιά με πρωινο..ηταν ενα παρα πολυ απλο δωματιο που ειχε ενα μπαλκονι σε εσωτερικη αυλη διχως θεα.. Βέβαια η τοποθεσία του ξενοδοχείου πολυ καλη οφειλω να ομολογήσω!!\nΡωτήστε το χρήστη Kostas K για το Naias Hotel\nΤο καλύτερο ξενοδοχείο του νησιού.\nΕνα πολύ όμορφο και κοντά στο λιμάνι της Σερίφου. Τα δωμάτια είναι πολύ καθαρά και όμορφα. Διαθέτουν τα απαραίτητα και χρηματοκιβώτιο που άλλα καταλύματα δεν διαθέτουν καν. Το δωμάτιο ήταν κάθε μέρα καθαρό και τακτοποιημένο. Το προσωπικό πολύ εξυπηρετικός και πάντα στην διάθεση να σε εξυπηρετήσει σε οτι και αν ζήτησα. Ο Μιλτιάδης είναι πολύ καλός να σε ενημερώσει για όλα πάνω στο νησί. Το συνιστω ανεπιφύλακτα.\nΡωτήστε το χρήστη GENERAL297 για το Naias Hotel\n1 Ευχαριστούμε, GENERAL297


Ροντρίγκες: «Πάντα στην καρδιά μου ο ΠΑΟΚ» – G-Point\nΓια την επιλογή του να μεταγραφεί στην Αλ Ίτιχαντ και την Σαουδική Αραβία και τον ΠΑΟΚ, μίλησε μεταξύ άλλων, σε συνέντευξη που παραχώρησε ο Γκάρι Ροντρίγκες.\nΣε αυτήν ανέφερε πως ο Δικέφαλος τον βοήθησε να αναδειχθεί ευρωπαϊκά και ότι αυτός τον βοήθησε φέρνοντας χρήματα στα ταμεία του συλλόγου.\nΠαράλληλα, έστειλε το δικό του μήνυμα στον κόσμο του Δικεφάλου.\n«Οι οπαδοί του ΠΑΟΚ είναι φανταστικοί, είναι πρότυπο οπαδών για όλον τον κόσμο. Με αγαπούσαν πολύ και ξέρω ότι ήμουν ένας από τους αγαπημένους τους παίκτες. Είναι φανταστικοί, αλλά και πολύ συναισθηματικοί. Κάποιοι θύμωσα με τη μεταγραφή μου στη Γαλατασαράι. Υπήρχε ένα 1% που έστελναν μηνύματα πάνω στην οργή τους. Αυτό, όμως, δεν ισχύει για τους πολλούς. Οι περισσότεροι έστειλαν ευχές και μηνύματα αγάπης. Μπορεί κάποια στιγμή να ξανασυναντηθούμε».\nfootballG-Point.grΑλ ΙτιχάντΓκάρι ΡοντρίγκεζΠΑΟΚ\nΤο ενδιαφέρον του ΠΑΟΚ έχει τραβήξει ο Μπασέμ Σράρφι\nO Ηρακλής…Ολλανδίας ζητά τον Λάμπρου


Hats off to Cher: Η απάντησή της στην ερώτηση πως φαίνεται τόσο νέα στο Mamma Mia – Ρυθμός 89,3\nHats off to Cher: Η απάντησή της στην ερώτηση πως φαίνεται τόσο νέα στο Mamma Mia\nH Cher είναι από μόνη της ένα ιδιαίτερο case study. Στην ταινία «Mamma Mia! Here We Go Again», υποδύεται τη μητέρα της Meryl Streep και η αλήθεια είναι πως σπάει ένα ακόμη φράγμα, μιας και μόνο για 72 ετών δεν φαίνεται.\nΜιλώντας στο τεύχος Οκτωβρίου του περιοδικού «Attitude», η θρυλική τραγουδίστρια αυτοσαρκάστηκε και είπε πως εκτός από τη συμπάθεια του σκηνοθέτη, φρόντισε να εξασφαλίσει και την εφαρμογή κιλών make up.\nΜατθίλδη Μαγγίρα: Επισκέφθηκε την κόρη της στη Νέα Υόρκη και γιόρτασαν μαζί το Πάσχα!\nPaparazzi: Σπάνια κοινή εμφάνιση για τον Μιχάλη Χατζηγιάννη και τη Ζέτα Μακρυπούλια


Τα «πόθεν έσχες» στη Μαγνησία\nΤελευταία ενημέρωση: 2021-07-29, 17:10:58\nΔόθηκαν στη δημοσιότητα τα «πόθεν έσχες» για το 2020, με έτος φορολογικής χρήσης το 2019, που συμπεριλαμβάνουν την περιουσιακή κατάσταση των βουλευτών της Μαγνησίας και των αιρετών της αυτοδιοίκησης\nΤι δήλωσαν οι βουλευτές, ο περιφερειάρχης Θεσσαλίας και οι δήμαρχοι του νομού\nΣτη δημοσιότητα δόθηκαν τα «πόθεν έσχες» για το 2020, με έτος χρήσης το 2019, που έχουν δηλώσει πολιτικοί αρχηγοί, βουλευτές, ευρωβουλευτές, εξωκοινοβουλευτικοί υπουργοί, περιφερειάρχες και δήμαρχοι. Ολα τα «πόθεν έσχες» έχουν αναρτηθεί στον ιστότοπο της Βουλής.\nΟι δηλώσεις περιουσιακής κατάστασης των βουλευτών της Μαγνησίας, με σειρά εκλογής, έχουν ως εξής:\nΟ βουλευτής της Ν.Δ. Χρήστος Μπουκώρος έχει δηλώσει εισοδήματα (βουλευτική αποζημίωση) 32.934,47 ευρώ και 5.092,50 (από εισοδήματα που δεν φορολογούνται), ενώ οι τραπεζικές του καταθέσεις είναι 11.558,84 ευρώ από εισοδήματα προηγούμενων χρόνων.\nΕπίσης καταγράφεται ένα διαμέρισμα 91.τ.μ. που αποκτήθηκε το 2005 με δάνειο, καθώς επίσης ένα Ι.Χ. αυτοκίνητο 1.483 κυβικών, το οποίο επίσης αγόρασε με δάνειο. Στο «πόθεν έσχες» επίσης έχουν δηλωθεί δύο δάνεια, που έχει λάβει από τις Τράπεζες Πειραιώς 6.032 ευρώ και οφείλει ακόμα 3.519,80 ευρώ και Eurobank 73.457 € και οφείλει 56.392,82 €.\nΗ βουλευτής της Ν.Δ. δήλωσε καθαρό εισόδημα από τη βουλευτική αποζημίωση 17.112,79 ευρώ, εισόδημα ύψους 1.718, 68 ευρώ από αγροτική επιχειρηματική δραστηριότητα και 3.300 ευρώ από ακίνητα. Επίσης δήλωσε στην Τράπεζα Πειραιώς τραπεζική κατάθεση 32.372 ευρώ και 1.285 ευρώ στην Αlpha.\nΣτο «πόθεν έσχες» της επίσης περιλαμβάνονται 13 ακίνητα, ενώ επίσης έχει δηλώσει ότι διαθέτει δύο επιβατικά αυτοκίνητα, ένα έχει αποκτηθεί το 2005 και το δεύτερο το 2010. Και τα δύο είναι 2.000 κυβικών.\nΟ Αθ. Λιούπης έχει δηλώσει καθαρό εισόδημα 35.605,54 ευρώ και 6.429,05 από αγροτική επιχειρηματική δραστηριότητα.\nΟι τραπεζικές καταθέσεις που διαθέτει μαζί με τη σύζυγό του ανέρχονται σε 12.245,33 ευρώ στην Τράπεζα Πειραιώς, 7.689,77 ευρώ στην Εθνική Τράπεζα και 1.177,87 ευρώ στην Alpha.\nΣτο «πόθεν έσχες» έχουν επίσης δηλωθεί ένα οικόπεδο στην Αγριά 847,57 τ.μ., 11 ακόμη ακίνητα (αγροτεμάχια και σπίτια) σε Βόλο, Φάρσαλα και Πολυδάμαντα Λάρισας, που αποκτήθηκαν από αγορές και μετά από κληρονομιά.\nΕπίσης ο βουλευτής της ΝΔ έχει δηλώσει ότι έχει στην κατοχή του δύο αυτοκίνητα, κυβισμού 1.390 και 2.000 αντίστοιχα, τα οποία αποκτήθηκαν το 2003.\nΟ Κ. Μαραβέγιας δηλώνει ότι διαθέτει μαζί με τη σύζυγό του δύο οικόπεδα, μία μονοκατοικία στη Νέα Ιωνία και μία στην Πορταριά, ακίνητο στον Πτελεό, καθώς επίσης δύο διαμερίσματα στον Βόλο.\nΔηλώνει καθαρό εισόδημα 26.208,83 ευρώ, 18.806,14 ευρώ από επιχειρηματική δραστηριότητα, 15.000 ευρώ που προήλθαν από διάθεση περιουσιακών στοιχείων, ενώ η σύζυγός του δηλώνει εισόδημα από επιχειρηματική δραστηριότητα ύψους 12.182 ευρώ.\nΕπίσης ο βουλευτής δήλωσε ότι διαθέτει χαρτοφυλάκιο με μετοχές, που προήλθε από κληρονομιά. Τέλος έχει δηλώσει ότι έλαβε ο ίδιος τραπεζικό δάνειο από την Πειραιώς ύψους 294.000 ευρώ και η σύζυγός του από την ALPHA ύψους 60.000 ευρώ.\nΟ βουλευτής Μαγνησίας του ΣΥΡΙΖΑ δήλωσε εισοδήματα 66.944,16 ευρώ (βουλευτική αποζημίωση) και ποσό 2.032 ευρώ από άλλη περίπτωση, καθώς επίσης τραπεζικές καταθέσεις ύψους 66.238,005 ευρώ στην Εθνική Τράπεζα και 2.341,12 ευρώ στην Αlpha.\nΗ βουλευτής Μαγνησίας του ΣΥΡΙΖΑ δήλωσε ποσό 37.232,20 ευρώ από εισοδήματα που εξαιρούνται από φόρο και εισφορά, ενώ το καθαρό εισόδημα που δήλωσε για βουλευτική αποζημίωση ανέρχεται στο ποσό των 45.038, 30 ευρώ. Η Κ. Παπανάτσιου δήλωσε επίσης εισόδημα 9.480 ευρώ από αγροτική επιχειρηματική δραστηριότητα.\nΔηλώνει επίσης ακίνητα σε Αλμυρό, Βόλο και Ζαγορά Πηλίου μαζί με τον σύζυγό της, με τον οποίο επίσης διαθέτουν τρία ΙΧ αυτοκίνητα.\nΔιαθέτει επίσης τραπεζικές καταθέσεις μαζί με τον σύζυγό της στην Εθνική Τράπεζα και την Τράπεζα Πειραιώς συνολικού ύψους 51.000 ευρώ.\nΗ βουλευτής του ΣΥΡΙΖΑ συμμετέχει επίσης στον Αγροτικό Συνεταιρισμό Ζαγοράς, αλλά και στον Γυναικείο Συνεταιρισμό Ζαγοράς.\nΤα «πόθεν έσχες» Κων. Αγοραστού και των δημάρχων της Μαγνησίας\nΟ περιφερειάρχης Θεσσαλίας Κων. Αγοραστός έχει δηλώσει εισοδήματα από ακίνητα 18.407, 71 ευρώ, από μισθωτές υπηρεσίες 43.513, 73 ευρώ. Διαθέτει επίσης αμοιβαία κεφάλαια μαζί με τη σύζυγό του, τραπεζικές καταθέσεις σε λογαριασμούς κοινούς με τη σύζυγό του και τα παιδιά του, ύψους 103.740 ευρώ, ενώ επίσης καταγράφονται πολλά ακίνητα, εκ των οποίων στα περισσότερα είναι ιδιοκτήτης κατά 100%.\nΕπίσης διαθέτει τρία αυτοκίνητα μαζί με τη σύζυγό του, ενώ έχει επίσης δηλωθεί μία ατομική επιχείρηση, που είναι καταγεγραμμένη στο όνομα της συζύγου του.\nΑχιλλέας Μπέος (δήμαρχος Βόλου):\nΟ δήμαρχος Βόλου έχει δηλώσει εισοδήματα από ακίνητα 3.600 ευρώ. Επίσης έχει δηλωθεί εισόδημα από μισθωτές υπηρεσίες 41.046,93 ευρώ. Οι τραπεζικές καταθέσεις του δημάρχου Βόλου είναι 5.373,86 ευρώ, ενώ η πρώην σύζυγός του έχει δηλώσει τραπεζικές καταθέσεις ύψους 15.011 ευρώ. Επίσης καταγράφονται ένα ακίνητο στο όνομα του δημάρχου στη Γλυφάδα και δύο στο όνομα της πρώην συζύγου του στη Σαρωνίδα.\nΕυάγγελος Χατζηκυριάκος (δήμαρχος Αλμυρού):\nΟ Ευάγ. Χατζηκυριάκος δήλωσε εισοδήματα από μισθωτές υπηρεσίες 8.485 ευρώ και από επιχειρηματική δραστηριότητα 11.056,51 ευρώ.\nΕπίσης δηλώθηκαν εισοδήματα ύψους 18.921 ευρώ από διάθεση διαφόρων περιουσιακών στοιχείων. Από μισθωτές υπηρεσίες δηλώθηκαν εισοδήματα ύψους 15.962 ευρώ από τη σύζυγό του. Επίσης καταγράφονται ακίνητα και καλλιεργήσιμες εκτάσεις από κοινού με τη σύζυγό του.\nΔημήτρης Νασίκας (δήμαρχος Ρήγα Φεραίου):\nΟ Δημ. Νασίκας δηλώνει εισοδήματα από μισθωτές υπηρεσίες ύψους 26.561,49 ευρώ, ενώ η σύζυγός του δηλώνει εισοδήματα από μισθωτές υπηρεσίες ύψους 25.645,13 ευρώ. Οι τραπεζικές καταθέσεις τους ανέρχονται σε 298 ευρώ, ενώ επίσης έχουν καταχωρηθεί ακίνητα, οικόπεδα, κτήματα και καταστήματα επαγγελματικής στέγης από γονική περιοχή σε Βελεστίνο, Νέα Ιωνία και Γρεβενά και δύο επιβατικά αυτοκίνητα.\nΠατής Κουτσάφτης (δήμαρχος Ζαγοράς - Μουρεσίου):\nΟ Παν. Κουτσάφτης δηλώνει εισόδημα από αγροτική επιχειρηματική δραστηριότητα ύψους 3.073,57 ευρώ και από μισθωτές υπηρεσίες εισόδημα 27.439,68 ευρώ. Δηλώνονται επίσης τραπεζικές καταθέσεις 3.500 ευρώ του ιδίου και της συζύγου του, που απεβίωσε. Επίσης καταγράφονται δύο διαμερίσματα στην Αθήνα και κτήματα στη Ζαγορά, καθώς και ένα επιβατικό αυτοκίνητο.\nΜιχάλης Μιτζικός (δήμαρχος Νοτίου Πηλίου):\nΟ Μ. Μιτζικός δήλωσε εισοδήματα από μισθωτές υπηρεσίες ύψους 8.877 ευρώ και από ακίνητα 7.981,24 ευρώ. Δήλωσε επίσης έσοδα αλλοδαπής προέλευσης (σε ελβετικό φράγκο) ύψους 36.000 ευρώ. Εχουν επίσης συμπεριληφθεί στο «πόθεν έσχες» τραπεζικές καταθέσεις σε ελβετικό φράγκο και κορόνα.\nΣτο «πόθεν έσχες» του έχουν ακόμη δηλωθεί ακίνητα και αγροτικές καλλιέργειες σε Βόλο και Αφέτες και ένα επιβατικό αυτοκίνητο. Τέλος, έχουν καταγραφεί δάνεια που έχουν συναφθεί στη Eurobank.\nΘοδωρής Τζούμας (δήμαρχος Σκιάθου):\nΟ Θ. Τζούμας δήλωσε εισόδημα ύψους 3.820 ευρώ από επιχειρηματική δραστηριότητα, 9.006,24 ευρώ από μισθωτές υπηρεσίες και τραπεζικές καταθέσεις ύψους 72.000 ευρώ, στις οποίες εμφανίζεται ως συνδικαιούχος συγγενικού του προσώπου.\nΣταμάτης Περίσσης (δήμαρχος Σκοπέλου):\nΟ Σ. Περίσσης δήλωσε εισοδήματα από ακίνητα ύψους 1.200 ευρώ, και 25.735,79 ευρώ από μισθωτές υπηρεσίες.\nΕπίσης καταγράφονται τραπεζικές καταθέσεις, που διαθέτει από κοινού με τη σύζυγό του, ενώ ακόμη έχουν δηλωθεί ακίνητα, αγροτεμάχια, μία επαγγελματική στέγη και μία τουριστική επιχείρηση. Επίσης δηλώθηκαν δύο επιβατικά αυτοκίνητα. Τέλος, καταγράφεται δανειοδότηση από τρεις τράπεζες.\nΠέτρος Βαφίνης (δήμαρχος Αλοννήσου):\nΟ Πέτρος Βαφίνης δήλωσε εισοδήματα από μισθωτές υπηρεσίες ύψους 30.375 ευρώ. Επίσης καταγράφονται μετοχές και αμοιβαία κεφάλαια, ενώ οι τραπεζικές καταθέσεις που διαθέτει ανέρχονται σε 26.000 ευρώ. Επίσης έχουν δηλωθεί μονοκατοικίες και ορισμένα αγροτεμάχια. Ακόμη ο δήμαρχος Αλοννήσου έχει δηλώσει μέτοχος σε μία τουριστική επιχείρηση. Τέλος, στο «πόθεν έσχες» καταγράφονται ένα δάνειο, το οποίο αποπληρώνεται, ένα δίκυκλο, ένα επιβατικό ΙΧ και μία βάρκα.


Αλλάζουν όλα με την αστυνόμευση – Τι προβλέπει το νέο σχέδιο της ΕΛ.ΑΣ. – CITYNEWS: ΕΠΙΛΟΓΕΣ ΕΙΔΗΣΕΩΝ ΚΑΘΗΜΕΡΙΝΗΣ ΕΝΗΜΕΡΩΣΗΣ\nΑρχική / ---SLIDER / Αλλάζουν όλα με την αστυνόμευση – Τι προβλέπει το νέο σχέδιο της ΕΛ.ΑΣ.\n15/10/2018\tLeave a comment 384 Views\n-Μάλιστα, οι ημερήσιες, πάγιες βάρδιες των περιπολικών θα είναι προσβάσιμες μέσω ενός online συστήματος στον ηλεκτρονικό υπολογιστή ακόμα και στον αρχηγό της ΕΛ.ΑΣ.\n-Το σχέδιο των πεζών περιπολιών που εφαρμόζεται το τελευταίο διάστημα άρχισε να αποδίδει τουλάχιστον για την εφαρμογή του στο Πεδίον του Άρεως, πάρα το γεγονός ότι διαπιστώθηκε πως το πρόβλημα μεταφέρθηκε στους παράλληλους και κάθετους δρόμους γύρω από το πάρκο.\n-Το σχέδιο τώρα προβλέπει επέκταση του συγκεκριμένου σχεδίου αλλά οι περιπολίες των αστυνομικών δεν θα σταματούν τα μεσάνυχτα.\n-Το ωράριο θα διαμορφώνεται έτσι ώστε μέχρι τις 2 τα ξημερώματα να υπάρχουν πεζές περιπολίες στο κέντρο με εντολές, όμως, για αυξημένα μέτρα αυτοπροστασίας των αστυνομικών.\n-Όπως είχε παρατηρηθεί, ειδικά με τις επιθέσεις του Ρουβίκωνα, κάποιοι εκμεταλλεύονταν το γεγονός ότι σχεδόν όλες οι βάρδιες άλλαζαν ανάμεσα στις 5.30 με 06.00 το πρωί.\n-Έτσι, το νυχτερινό ωράριο θα τροποποιηθεί και θα γίνεται η αλλαγή σε διαφορετικές ώρες.\n-Το σύστημα αυτό αστυνόμευσης θα επεκταθεί και στις πόλεις της επαρχίας ενώ ήδη έχουν γίνει η τελικές συσκέψεις με τους Γενικούς σε όλη την Ελλάδα.


ΣΥΝΕΝΤΕΥΞΗ ΚΑΣΤΡΙΝΑΚΗ: Ο ηγεμόνας του βυθού, εξηγεί τα μυστικά της ελεύθερης κατάδυσης - NOTOSPORT\nΚυριακή, 08 Νοέμβριος 2015 09:36\nΣΥΝΕΝΤΕΥΞΗ ΚΑΣΤΡΙΝΑΚΗ: Ο ηγεμόνας του βυθού, εξηγεί τα μυστικά της ελεύθερης κατάδυσης\nΕνα ιστορικό παγκόσμιο ρεκόρ κατέρριψε το προηγούμενο Σαββατοκύριακο στα μεσσηνιακά νερά ο Σταύρος Καστρινάκης, που κατάφερε να φτάσει τα 146 μέτρα βάθος στην κατηγορία εναλλασσόμενων βαρών της ελεύθερης κολύμβησης, κερδίζοντας δικαιωματικά τον τίτλο του «ηγεμόνα του βυθού».\nΟι επιτυχίες, φυσικά, δεν έρχονται τυχαία. Ο γεννημένος στην Αθήνα πριν από 39 χρόνια παγκόσμιος πρωταθλητής που εδώ και αρκετά χρόνια παράλληλα με την προσωπική του προετοιμασία, εκπαιδεύει κι άλλους δύτες, ξεκίνησε σε πολύ μικρή ηλικία τα... μακροβούτια. Ηταν μόλις 5 ετών όταν δοκίμασε για πρώτη φορά να κρατήσει όσο μπορούσε την αναπνοή του μέσα στο νερό και σίγουρα δεν φανταζόταν ότι μερικές δεκάδες χρόνια αργότερα θα έφτανε σε ένα τέτοιο ρεκόρ.\n«Ολο το μυστικό στην ελεύθερη κατάδυση είναι η αυτοσυγκέντρωση, που αγγίζει τον απόλυτο βαθμό, αλλά και η σωστή αποθήκευση του οξυγόνου που μπαίνει στο σώμα στην τελευταία ανάσα. Τα υπόλοιπα είναι θέμα τεχνικής και σκληρής δουλειάς που απαιτεί πολλές ώρες προετοιμασίας καθημερινά» υποστηρίζει ο Σταύρος Καστρινάκης που θεωρεί πως η Καλαμάτα είναι ο πλέον κατάλληλος τόπος για προετοιμασία αθλητών της ελεύθερης κατάδυσης: «Τέτοιες συνθήκες δεν μπορεί να βρει κανείς πουθενά αλλού στην Ελλάδα και πολύ σπάνια στο εξωτερικό. Αυτός είναι και ο λόγος που υπάρχει στην Καλαμάτα η μοναδική σχολή ελεύθερης κατάδυσης με πολλούς ξένους αθλητές κυρίως».\nΜετά από μία πολύ κουραστική σεζόν που ξεκίνησε την άνοιξη και ολοκληρώθηκε το περασμένο Σαββατοκύριακο με το μεγάλο παγκόσμιο ρεκόρ που πέτυχε, ο ίδιος βρίσκεται αυτή τη στιγμή σε φάση διακοπών. «Τους τελευταίους μήνες είχα πολύ φορτωμένο πρόγραμμα και λόγω της σχολής, αλλά στο αμέσως επόμενο διάστημα που η πολύ χαμηλή θερμοκρασία του νερού δεν επιτρέπει καταδύσεις, θα μου δοθεί η ευκαιρία να ξεκουραστώ. Αλλωστε του χρόνου μας περιμένει μία ακόμα πιο απαιτητική σεζόν, μιας και θα διεξαχθεί στην Καλαμάτα και το Παγκόσμιο Πρωτάθλημα».\nΠαρ’ ότι δεν βιάζεται να βάλει νέους στόχους για το μέλλον, είναι σχεδόν δεδομένο πως θα επιχειρήσει κάποια στιγμή να διευρύνει ακόμα περισσότερο την επίδοση που τον έφερε πρώτο στον κόσμο. Το γεγονός, άλλωστε, ότι πέτυχε το ρεκόρ σε λιγότερο από 4 λεπτά, ενώ μπορεί να κρατήσει την ανάσα του για περισσότερα από 6’ και 30’’, σημαίνει πως μπορεί να φτάσει σε ακόμα μεγαλύτερο βάθος. «Η αποθήκευση οξυγόνου στο σώμα απαιτεί μεγάλη προσπάθεια και τεράστια εξάσκηση, αλλά όταν κάποιος ξεκινήσει θα δει άμεσα αποτελέσματα. Ενας υγιής άνθρωπος με μερικούς μόνο μήνες προπόνησης, μπορεί άνετα να μείνει για τουλάχιστον δύο λεπτά μέσα στο νερό χωρίς να πάρει ανάσα. Φανταστείτε, λοιπόν, τι μπορεί να κάνει μετά από κάποια χρόνια συνεχόμενης προσπάθειας» λέει ο Σταύρος Καστρινάκης.\nΑντί επιλόγου, ο Ελληνας Παγκόσμιος Πρωταθλητής καλεί τους Μεσσήνιους να μάθουν τα μυστικά της κατάδυσης. «Σε όλους αρέσουν τα μακροβούτια, συνεπώς η κατάδυση είναι κάτι αρκετά ευχάριστο και το γεγονός πως η προετοιμασία των αθλητών συνδυάζει την ενασχόληση με πολλές αθλητικές δραστηριότητες κάνει την όλη υπόθεση ακόμα πιο ελκυστική. Μακάρι στο μέλλον να βγουν μεγάλοι αθλητές και από τη Μεσσηνία».\nΠερισσότερα σε αυτή την κατηγορία: « Πεζοπορία στον Ταΰγετο διοργανώνει ο Ευκλής ΣΥΛΛΟΓΟΣ ΔΡΟΜΕΩΝ ΥΓΕΙΑΣ ΜΕΣΣΗΝΙΑΣ: Με 234 αθλητές στο Μαραθώνιο της Αθήνας! »


Η αντιμετώπιση του πολέμου στην Εκκλησία, και ο Ορθόδοξος Πάπας Λέων\nΤμήμα ομιλίας του π. Κων/νου Στρατηγόπουλου, εφημέριου Ι. Ναού Κοίμησης Θεοτόκου, Δικηγορικών Γλυφάδας Αττικής, στις 24-02-07. O π. Κω/νος υπήρξε υπεύθυνος του τομέα εξωτερικής ιεραποστολής της Εκκλησίας της Ελλάδος, για πολλά έτη.\nΟι Ούννοι κατεβαίνουν από την Γερμανία και την Γαλατία, περνούν τις Άλπεις, λεηλατούν το Μιλάνο και φτάνουν έξω από την Ρώμη. Ο αυτοκράτορας, η σύγκλητος και ο λαός παρέλυσαν από το φόβο και τον τρόμο τους. Δεν είχαν πολλές οικονομικές και στρατιωτικές δυνάμεις. Και προσέτρεξαν στον Λέοντα. Βλέπετε, τότε ο Λέων, ήταν επίσκοπος. Δεν ήταν κοσμικός άρχοντας όπως είναι ο Πάπας σήμερα στο Βατικανό. Ήταν επίσκοπος και προσέτρεξαν στον άγιο και του ζήτησαν να κάνει κάτι, να αναλάβει ό,τι μπορεί. Ήταν ανίσχυρος ο στρατός τους. Έβαλε τα άμφιά του ο Λέων και επικεφαλής πομπής ιερέων και διακόνων έψαλλαν ύμνους και πήγαν στον Αττίλα – που είχε στρατό και όπλα. Ο κλήρος της Ρώμης μπήκε ψάλλοντας, χωρίς όπλα φυσικά, ενδεδυμένοι ιερατικές στολές. Θαρρείς ότι πήγαιναν να λειτουργήσουνε – μια λειτουργία είναι κι αυτή, η λειτουργία που ξαφνιάζει όμως! Ο Αττίλας είχε μάθει να αντιμετωπίζει πολέμους και μόνο πολέμους μπορούσε να κάνει. Αυτό δεν το είχε φανταστεί. Περιβεβλημένος, λοιπόν, με τα ιερά άμφιά του, μαζί με τον κλήρο, ο άγιος ιεράρχης παρουσιάστηκε ενώπιον του Αττίλα. Και προς γενική έκπληξη, ο βάρβαρος αυτός, που τον αποκαλούσαν «μάστιγα του Θεού», επέδειξε βαθύτατο ιερό σέβας και λόγω του προσώπου του Λέοντος – κάτι ενέπνεε το πρόσωπό του – δεν δέχτηκε να μπει μέσα στη Ρώμη για χάρη του. Και τους επέβαλε μόνον ένα μικρό φόρο υποτελείας. Όταν οι στρατιώτες τον ρώτησαν για ποιο λόγο έδειξε τόση ασυνήθιστη επιείκεια, ο Αττίλας απήντησε ότι είδε στο πλευρό του Πάπα κάποιον απόστολο που λεγόταν Πέτρος, να κρατεί ξίφος στο χέρι του και να τον κοιτάζει με ύφος αυστηρό. Είναι τελείως διαφορετικά τα μεγέθη!\n«Ούτοι εν άρμασι, ούτοι εν ίπποις, υμείς δε εν ονόματι Κυρίου επικαλεσόμεθα» (Ψαλ. ιθ΄/19, 8). Ναι, λοιπόν, η Εκκλησία είναι μέσα στο πόλεμο και είναι στην πρώτη γραμμή. Αρκεί να θέλει η Εκκλησία να είναι στην πρώτη γραμμή με τα δικά της όπλα. Όχι να παίξει το παιχνίδι των δυνατών και να πάρει τα δικά τους όπλα. Η Εκκλησία σε τέτοιες συρράξεις δεν παίζει το παιχνίδι κανενός, ούτε το εν όπλου αγώνος κανενός. Γιατί έχει άλλα μεγέθη, άλλα όπλα. Η Εκκλησία δεν χρησιμοποιείται ως αποκούμπι τέτοιες στιγμές για να βοηθήσει δευτερευόντως, απλώς, το μαχόμενο στρατό μας. Πάει μπροστά μ’ άλλο τρόπο αν θέλετε, να είναι μέσα στο πόλεμο, αλλά χωρίς τα όπλα που ξέρουμε. Είναι μια τρομερή απάντηση, αυτή του Λέοντος. Βλέπετε, ο Θεός έχει άλλα δεδομένα, άλλες παραστάσεις. Αυτά πάντοτε τα λέω και τα ξεχνάμε, τα απεμπολούμε, λέμε ότι δεν μπορεί να γίνει! Έγιναν δεκάδες φορές, γιατί να μην γίνει και τώρα; Αλλά, βλέπετε, η Εκκλησία είναι μόνο «προς χρήση», όταν χρειαστεί.\nΑκόμη, βλέπετε και στη σκληρή Σοβιετική Ένωση των δεκάδων νεομαρτύρων, ειδικά από 1917-18 μέχρι το 1940-41 στον κίνδυνο της γερμανικής εισβολής των Ναζί, χάθηκε το σύστημα και απελευθέρωσε τη φωνή των χριστιανών και δέχτηκαν να μπούνε και οι κληρικοί μέσα στο στρατό, κ.τ.λ.. Κάτι κατάλαβαν κι αυτοί, ότι δεν γινόταν χωρίς αυτούς. Και δεν ξέρω τί είναι εκείνο που απέτρεψε την εισβολή μέσα στην ρωσική γη των Ναζί. Είναι απλώς το θαύμα; Είναι η αδύνατη, ανίσχυρη, φτωχή, εξουθενωμένη ρωσική στρατιωτική μηχανή; Όλοι το λένε αυτό. Μήπως συνέβη κάτι άλλο; Μίλησαν ακόμη για την εξυπνάδα των αθέων, για να πούνε ότι ίσως να χρειάζονται αυτοί και κάτι άλλο; Σκεφτείτε και αυτή την πτυχή αυτής της φάσεως του Β΄ Παγκοσμίου Πολέμου, αυτό το θαύμα, το πως άντεξε η φτωχή Ρωσία, η συντετριμμένη Ρωσία, η πεινασμένη Ρωσία, σε ένα βαρύτατο χειμώνα, να σταθεί όρθια μπρος στις ορδές του Χίτλερ, την πιο ισχυρή στρατιωτική μηχανή που γνώρισε ποτέ η ιστορία του κόσμου. Να δούμε κι αυτή την πλευρά της ιστορίας. Αυτό με ενδιαφέρει πάρα πολύ. Απόδειξη του γεγονότος αυτού είναι ο Λέοντας. Έτσι η Ρώμη σώθηκε, με τρόπο θαυματουργικό.\nΔημιουργία αρχείου: 16-6-2007.\nΤελευταία ενημέρωση: 16-6-2007.


Το νέο Bluetooth NSP BN218 RETRACTABLE CLIP ON HEADSET VIBRATION + ANTILOST είναι ένα καινοτόμο αξεσουάρ που θα σας διευκολύνει αφάνταστα στην απαιτητική καθημερινότητά σας, προσφέροντας την ευχρηστία που πάντα θέλατε. Διαθέτει κλιπ και δυνατότητα περιτύλιξης του καλωδίου που ξεκινάει από το κύριο σώμα της συσκευής και καταλήγει με άνεση στο αυτί σας, με το συνολικό του μήκος να φτάνει τα 40 εκατοστά. Μάλιστα έχετε την δυνατότητα, χάρη στην τεχνολογία Multipoint, να πραγματοποιήσετε ταυτόχρονη ασύρματη σύνδεση με δύο Smartphones για να μην χάνετε τον χρόνο σας με αποσυνδέσεις και επανασυνδέσεις από την μία συσκευή στην άλλη. Αν μάλιστα ακούτε μουσική στην μια συσκευή σας και χτυπήσει η άλλη, αυτόματα απενεργοποιείται η μουσική για να μπορέσετε να μιλήσετε στην συσκευή που σας καλούν και όταν τελειώσετε την κλήση σας συνεχίζετε να ακούτε την αγαπημένη σας μουσική.\nΤο εξαιρετικό άνετο Bluetooth NSP BN218 RETRACTABLE CLIP ON HEADSET VIBRATION + ANTILOST έχει διακριτικό στυλ και είναι εξοπλισμένο με δόνηση για αντιλαμβάνεσαι τις εισερχόμενες κλήσεις σου. Διαθέτει αντικλεπτικό συναγερμό όπου δονείται και αναβοσβήνει έντονα μπλε και κόκκινο λαμπάκι σε περίπτωση απομάκρυνσής από την συσκευή σας πάνω από 10 μέτρα. Με σύνδεση Bluetooth v4.2, για γρήγορη αλληλεπίδραση ήχου, μεγάλη εμβέλεια έως και 10 μέτρα αλλά και μεγάλης διάρκειας μπαταρία με χρόνο αναμονής έως και 160 ώρες αλλά και 6 ώρες συνεχής ομιλία για να μην έχετε το άγχος ότι θα μείνετε χωρίς ενέργεια την πιο ακατάλληλη στιγμή.\nΤο Bluetooth NSP BN218 RETRACTABLE CLIP ON HEADSET VIBRATION + ANTILOST θα σου λύσει κυριολεκτικά τα χέρια! Με το άγγιγμα ενός και μόνο κουμπιού μπορείς να πραγματοποιείς τηλεφωνικές συνομιλίες, να απορρίψεις μια εισερχόμενη κλήση αλλά να κάνεις και επανάκληση του τελευταίου αριθμού που σας κάλεσε. Τέλος είναι εξίσου σημαντικό να αναφέρουμε ότι σε όλες τις iOS (APPLE) και Android 9 και πάνω συσκευές εμφανίζει την ένδειξη της μπαταρίας αλλά και το ποσοστό της.\nClip headset πτυσσόμενο\nΔόνηση σε εισερχόμενες κλήσεις.\nΑντικλεπτικός συναγερμό με δόνηση και ενδείξεις κόκκινου και μπλε φωτισμού.\n100mAh LiPol επαναφορτιζόμενη μπαταρία\nΧρόνος Αναμονής: 160 ώρες.\nΔείτε το ΝEO BLUETOOTH BN218 RETRACTABLE CLIP ON HEADSET VIBRATION + ANTILOST από την NSP και την VOLTE-TEL εδώ


Η Ανοιχτή Συνέλευση της γειτονιάς διαμαρτύρεται - Τοξότης 96,3 Fm Ραδιοσταθμός Πέλλας - Ράδιο toxotis Γιαννιτσά ΠΕΛΛΑΣ OnLine Radio\nΗ Ανοιχτή Συνέλευση της γειτονιάς διαμαρτύρεται\nΔημοσίευση: 16/1/2012 12:46:15 μμ\nΗ «Ανοιχτή Συνέλευση κατοίκων Ευζώνων-Φαλήρου- Σχολής Τυφλών» διαμαρτύρεται για την αδιαφορία του Δήμου Θεσσαλονίκης και αντιδρά σε όλα τα μέτρα που επιβαρύνουν και χειροτερεύουν τη ζωή των κατοίκων της γειτονιάς.\nΗ Ανοιχτή Συνέλευση της γειτονιάς ζητά καταρχήν την επίλυση μιας σειράς προβλημάτων που εδώ και καιρό έχει γνωστοποιήσει μέσω επιστολών και συναντήσεων στον Δήμο Θεσσαλονίκης, ο οποίος όμως αδιαφορεί χαρακτηριστικά. Μερικά από αυτά αφορούν τη διευκόλυνση της διέλευσης των τυφλών, καταρχήν με την τοποθέτηση κολονακίων στα πεζοδρόμια που θα εμποδίζουν την κατάληψή τους από αυτοκίνητα. Για τον λόγο αυτό η Ανοιχτή Συνέλευση έχει ζητήσει την εφαρμογή πεζοδρομήσεων για την ασφαλή διέλευση των πεζών και κυρίως των τυφλών. Ακόμη η Ανοιχτή Συνέλευση των κατοίκων έχει θέσει ζητήματα καθαριότητας της περιοχής, για τα οποία επίσης η διοίκηση του Δήμου Θεσσαλονίκης δεν έχει κάνει κάτι. Επίσης, ζητά τη δημιουργία χώρων πρασίνου (καταρχήν στους ήδη θεσμοθετημένους χώρους) και δενδροφυτεύσεις. Μεταξύ άλλων παραμένουν σε ισχύ τα αιτήματα για επαναλειτουργία του 12ου δημοτικού σχολείου και για δημιουργία νέων σχολικών μονάδων στα οικόπεδα Κοντογούρη με Αετοράχης και Μ. Αλεξάνδρου με Β. Χατζή.\nΚατά δεύτερον η Ανοιχτή Συνέλευση έχει καταθέσει εξώδικη δήλωση για την επιβολή των χαρατσιών της ΔΕΗ, ενώ παράλληλα αντιδρά σε κάθε τύπου αύξηση της τιμής του ηλεκτρικού ρεύματος και των τιμολογίων όλων των δημοσίων αγαθών.\nΌπως αναφέρει η ανακοίνωση που έχει δημοσιεύσει για το ζήτημα αυτό «Τα τελευταία χρόνια βρισκόμαστε σε μια παγκόσμια κρίση που μέρα με τη μέρα εντείνεται , έχοντας άμεσες συνέπειες για τις ζωές μας και επηρεάζοντας κάθε πτυχή της καθημερινότητάς μας.\nΟι μισθοί προοδευτικά μειώνονται και οι άνεργοι πολλαπλασιάζονται. Οι δημόσιες υπηρεσίες διαλύονται, ενώ τα τιμολόγια των κοινωνικών αγαθών (όπως, ρεύμα, θέρμανση, νερό, συγκοινωνίες, τηλεφωνία-ίντερνετ) αυξάνονται και οι κοινωνικές παροχές (όπως υγεία, πρόνοια, παιδεία, μεταφορές) υποβαθμίζονται και ελαχιστοποιούνται.\nΑυτή η κατάσταση επιβαρύνει το σύνολο της κοινωνίας μας και επιδεινώνει ακόμη περισσότερο τις συνθήκες ζωής των ανέργων, των συνταξιούχων, των ΑμεΑ και άλλων ευαίσθητων κοινωνικών ομάδων.»\nΗ συνέλευση της γειτονιάς Φαλήρου Ευζώνων Σχολής Τυφλών, η οποία δραστηριοποιείται από το Μάιο του 2009, αντιτίθεται σε όλα τα μέτρα που επιβαρύνουν και χειροτερεύουν τη ζωή μας.\nΚαλεί τη γειτονιά σε άρνηση πληρωμής του φόρου της ΔΕΗ. Στην προσπάθειά μας αυτή συμβάλλουν ήδη κάτοικοι, δικηγόροι, ηλεκτρολόγοι, εργαζόμενοι της ΔΕΗ και μέλη του Δικηγορικού Συλλόγου.\nΚαλεί σε οργάνωση ενός δικτύου αλληλεγγύης με σκοπό να μη μείνει κανείς /καμία χωρίς ρεύμα σήμερα, αλλά και νερό, φαγητό ή φάρμακα αύριο.\nΤέλος, καλεί σε συζήτηση και συντονισμό οργάνωσης και δράσης κάθε κάτοικο και συλλογικότητα [συνέλευση γειτονιάς, πρωτοβουλία, λαϊκή επιτροπή] της πόλης για τα ζητήματα του χαρακτήρα των κοινωνικών αγαθών και της αύξησης των τιμολογίων τους. Επόμενη συνάντηση της συνέλευσης στις 8 Φεβρουαρίου, 7 μ.μ., στη Σχολή Τυφλών (Β. Όλγας 32).\nΑΝΟΙΧΤΗ ΣΥΝΕΛΕΥΣΗ ΚΑΤΟΙΚΩΝ ΕΥΖΩΝΩΝ - ΦΑΛΗΡΟΥ - ΣΧΟΛΗΣ ΤΥΦΛΩΝ


Αν είσαι σταρ, το καθήκον σου είναι να διακρίνεσαι στον φιλανθρωπικό αγώνα. Πώς, όμως, μπορείς να το κάνεις αυτό χωρίς να γίνεις κοινότοπος; Ο Λεονάρντο ντι Κάπριο (φωτ.) το πέτυχε βγαίνοντας για φαγητό με μια θαυμάστριά του, η οποία κέρδισε το ραντεβού μέσα από διαγωνισμό. Το ενδιαφέρον όμως είναι ότι δείπνησαν σε ένα εστιατόριο στη Σκωτία, το οποίο προσλαμβάνει μόνο αστέγους για προσωπικό. Η κίνησή του έγινε δεκτή με ενθουσιασμό, ενώ εκείνος έσπευσε να φωτογραφηθεί με τους εργαζομένους, επιδεικνύοντας στην πράξη τη στήριξή του.\n(...) Αποσπάσματα των βιβλίων της διδάσκονταν στα αναγνωστικά και στα ανθολόγια της πρωτοβάθμιας και δευτεροβάθμιας εκπαίδευσης. Τα βιβλία παιδικής λογοτεχνίας που υπέγραφε είχαν μεγάλη απήχηση. Δυστυχώς, η συγγραφέας Βούλα Μάστορη έχασε χθες τη μάχη για τη ζωή χτυπημένη από τον καρκίνο. Γεννημένη το 1945 στο Αγρίνιο από γονείς Μικρασιάτες, έδειξε από νωρίς το ταλέντο της. Με την παιδική λογοτεχνία άρχισε να ασχολείται το 1974. Επίσης, ασχολήθηκε με τη μετάφραση και συνεργάστηκε με το ραδιόφωνο, την τηλεόραση και το περιοδικό «Το Ρόδι».\n(...) Ηταν εκ των πλέον καταξιωμένων συγγραφέων της Ιρλανδίας με πολλά βιβλία στο ενεργητικό του και τρία βραβεία Whitbread. Ο Ουίλιαμ Τρέβορ, που έχει μεταφραστεί και στη γλώσσα μας, πέθανε σε ηλικία 88 ετών. Ηταν πέντε φορές υποψήφιος για το βραβείο Man Booker. Στα ελληνικά, κυκλοφορούν τα βιβλία του «Καλοκαιρινό ειδύλλιο» εκδ. Μεταίχμιο 2012, «Οι εργένηδες των λόφων» εκδ. Ελληνικά Γράμματα 2008, «Θάνατος το καλοκαίρι» εκδ. Ελληνικά Γράμματα 2005, «Η ιστορία της Λούσι Γκολτ» εκδ. Ελληνικά Γράμματα 2004 κ.ά.\n(...) To να πηγαίνεις αντίθετα στο ρεύμα δεν είναι πάντα θετικό, ιδιαίτερα αν θες να εκδηλώσεις δημόσια την υποστήριξή σου προς τον Ντόναλτ Τραμπ. Ο Κάνιε Γουέστ που έκανε τέτοιες δηλώσεις επί σκηνής αναγκάστηκε να ακυρώσει την τελευταία εμφάνιση από μια σειρά συναυλιών του, μετά το κύμα των διαμαρτυριών που ξεσηκώθηκαν εναντίον του στις σελίδες κοινωνικής δικτύωσης.


ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: Κικίλιας: Ετοίμαζαν τρομοκρατικό χτύπημα σε Μαρινάκη, Φέσσα και Βενιάμη\nΚικίλιας: Ετοίμαζαν τρομοκρατικό χτύπημα σε Μαρινάκη, Φέσσα και Βενιάμη\nΟ υπουργός Δημόσιας Τάξης, Βασίλης Κικίλιας, αποκάλυψε σε συνέντευξη Τύπου ότι υπήρχε σχέδιο τρομοκρατικής επίθεσης κατά του προέδρου του Ολυμπιακού και γνωστού εφοπλιστή Βαγγέλη Μαρινάκη του προέδρου του ΣΕΒ, Θεόδωρου Φέσσα και του προέδρου της Ένωσης Εφοπλιστών, Θεόδωρου Βενιάμη. Το χτύπημα ήταν προγραμματισμένο να γίνει στις 4 Οκτωβρίου.\nΌπως τόνισε ο κ. Κικίλιας ο συλληφθείς 30χρονος στον Βύρωνα είχε στην κατοχή του σχέδια για τις δραστηριότητες των Μαρινάκη και Φέσσα, τηλέφωνα της Ένωσης Ελλήνων Εφοπλιστών πρόεδρος της οποίας είναι ο Θεόδωρος Βενιάμης.\nΣτο στόχαστρο ήταν και τα γραφεία της Νέας Δημοκρατίας, των Siemens, info quest και Capital.\nΑπό την πλευρά του ο αρχηγός της ΕΛ.ΑΣ. Δημήτρης Τσακνάκης συμπλήρωσε ότι στη γιάφκα του Βύρωνα βρέθηκαν αποτυπώματα του Νίκου Μαζιώτη.\nΓια τον συλληφθέντα είπε ότι δεν συνεργάζεται με τις Αρχές και ότι αν δοθεί η σχετική εισαγγελική εντολή, θα ανακοινωθούν τα στοιχεία της ταυτότητάς του.\nΣύμφωνα με τις ανακοινώσεις στο μπλοκ που εντοπίστηκε στο γκαράζ-γιάφκα στο Βύρωνα υπάρχουν σημειώσεις με ημερομηνία 1 και 2 Οκτωβρίου για κατοπτεύσεις γραφείων των υποψήφιων στόχων όπως και αναφορά για τις 3/10 ως πρόβα τζενεράλε. Ειδικά, δε, για τις 4 Οκτωβρίου υπήρχε σημείωση για τάπερ, ποδήλατο και «λουκάνικα», εννοώντας τα εκρηκτικά όπως διευκρίνισε ο αρχηγός της ΕΛΑΣ αντιστράτηγος Δημήτρης Τσκανάκης καθώς και χρονογραφημένο δρομολόγιο από το γκαράζ στο Βύρωνα στη λεωφόρο Αμφιθέας (16 λεπτά).\n▼ Οκτ 02 (36)\nΝικηφόρο φιλικό πέρασμα του Παναθηναϊκού από το Βρ...\nΟ ΠΑΟΚ έχασε με κάτω τα χέρια από την Γκενγκάν 2 ...\nΚικίλιας: Ετοίμαζαν τρομοκρατικό χτύπημα σε Μαρινά...\nΠαπαμιμίκος: Με την Αριστερά της ευθύνης μπορούμε ...\nΑνδρουλάκης: Να περάσουμε σε συνεργασίες των προοδ...\nΣΥΝΕΠΗΡΕ ΜΟΥΣΙΚΑ ΤΟ 2ο ΔΗΜΟΤΙΚΟ ΣΧΟΛΕΙΟ ΑΚΡΑΤΑΣ (Κ...\nΠοιος γνωστός Έλληνας σχεδιαστής μόδας βρέθηκε στη...\nΕυκαιρίες Επενδύσεων - Οικονομική πολιτική και κρί...\nΑνοικτή επιστολή απο το “Πολιτιστικό Βήμα Φενεού” ...\nΦαήλος: Ο Καραμανλής δεν θα διακινδύνευε την υστερ...\nΕπιδότηση εγκατάστασης αντιχαλαζικών διχτύων ζητού...\nΕΡΧΟΝΤΑΙ… Αγαπητοί μου φίλοι έχουμε πρόβλημα!\nΛούλης: Πέντε “φιάσκα” γκρεμίζουν την κυβέρνηση\n"Μυστική σύναξη" καραμανλικών το Σάββατο;\nΗ "πολιορκία" του Αντώναρου στη Βουλή για τους "κα...\nΘα ρίξουν οι παπανδρεϊκοί την κυβέρνηση;\nΠαπαδημούλης και Παππάς… θυμούνται Παπανδρέου και ...\nΧρύσανθος: Με είχαν όρθιο με το ένα πόδι στο ΕΑΤ/Ε...\nΔήμαρχος Αμαρουσίου και υποψήφιος Πρόεδρος της ΚΕΔ...\nΔικαιώθηκε η Χριστιάνα Καλογήρου. Νέα Περιφερειάρχ...\nΒοηθήστε να σωθεί το σκυλάκι που έκαψαν οι Ρομά στ...\n“Αν δε βρέξει, ας ψιχαλίσει, πάντα κάτι θα δροσίσε...\nΝέα σειρά εκπομπών από τη Βουλή – Τηλεόραση «Οι Κ...\nΔεκτή η τροπολογία του Κώστα Κόλλια για τους αγρο...\nΟ Έμπολα που δεν θεραπεύεται\nΜην τον... ξυπνάτε! Αστέρας Τρίπολης - Παρτίζαν (2...\nΑΝΟΙΞΕ ΤΙΣ ΠΥΛΕΣ ΤΗΣ Η 6η ΠΑΕΛΛΑΔΙΚΗ ΓΕΝΙΚΗ ΕΚΘΕΣΗ...\nΟλυμπία Οδός. Το τμήμα Κόρινθος – Πάτρα στο νέο κα...\nΣυνενώσεις στον τοπικό Τύπο στον ορίζοντα\nΚυρίαρχος ο Ολυμπιακός, πλήρωσε τη γκέλα του… ηττή...


Mariah Carey: Νο .1 το «Glitter» 17 χρόνια μετά την κυκλοφορία του\nΗ δικαίωση άργησε 17 χρόνια.\nΗ αυτοανακηρυχθείσα βασίλισσα των Χριστουγέννων, Mariah Carey, πήρε ένα απροσδόκητο δώρο από τον Άγιο Βασίλη την προηγούμενη εβδομάδα.\nΤο άλμπουμ «Glitter» που κυκλοφόρησε το 2001, ανέβηκε ξαφνικά στο Νο. 1 του iTunes, χάρη σε μια ώθηση που πήρε από τους θαυμαστές της στα μέσα κοινωνικής δικτύωσης.\n«Πίσω στα charts! Νόμιζα ότι θα με κατέστρεφε και τώρα εδώ είμαστε, αν και πολλά χρόνια αργότερα», ανέφερε η Mariah Carey στη ραδιοφωνική εκπομπή του Andy Cohen και της Sandra Bernhard στο «SiriusXM», κατά τη διάρκεια μίας συνέντευξης για την προώθηση της νέας δισκογραφικής δουλειάς της, «Caution».\nΤο «Glitter» ήταν ένα μεγάλο φιάσκο για την Αμερικανίδα ντίβα, όταν κυκλοφόρησε το 2001. Ήταν το soundtrack για το ομότιτλο κινηματογραφικό μιούζικαλ, στο οποίο η τραγουδίστρια πρωταγωνίστησε και περιελάμβανε νέες διασκευές και ορισμένες διασκευές αρκετών γνωστών τραγουδιών.\nΑπό τότε, η Mariah Carey έχει κυκλοφορήσει πολλά επιτυχημένα άλμπουμ. Ο 15ος δίσκος της λαμπερής καριέρας της αποκαλύφθηκε την Παρασκευή 16 Νοεμβρίου και έχει τον τίτλο «Caution».\nΠεριμένοντας να κυκλοφορήσει το «Caution» οι αφοσιωμένοι θαυμαστές της, οι «Lambily» όπως ονομάζονται από τον συνδυασμό λέξεων Lamb και Family, αποφάσισαν να αγοράσουν το soundtrack του «Glitter» για να δώσουν στο άλμπουμ που είχε υποτιμηθεί την απαιτούμενη προσοχή.\nΕπίσης χρησιμοποίησαν στα κοινωνικά δίκτυα το hashtag #JusticeforGlitter (Δικαιοσύνη για το «Glitter»), προκειμένου να διαδώσουν το σκοπό τους.


Στις 7 Μαίου, στο Ναύπλιο, ο ήχος αλλάζει\nΜια παρουσίαση που θα σας αλλάξει τον τρόπο που κάνετε επαγγελματικό ήχο\nΕίναι τόσο μυστήριο? Και όμως είναι!\nΟ σκοπός της παρουσίασης είναι να δείτε κάτι που κι εμείς όταν το πρωτοείδαμε δεν το πιστεύαμε! Αυτό που θα δείτε στην παρουσίαση δεν είναι απλώς και μόνο ότι πιο τεχνολογικά εξελιγμένο υπάρχει σήμερα. Δεν θα μας ενδιέφερε μάλιστα εάν δεν είχε να προσφέρει κάτι που θα κάνει τον επαγγλματία του ήχου πιο ανταγωνιστικό.\nΑυτό που θα δείτε, είναι απόλυτα συνιφασμένο με την σημερινή πραγματικότητα των ελληνικών εταιρειών επαγγελματικού ήχου. Θα σας ενθουσιάσει για πολλούς λόγους. Γι αυτό και αξίζει να κατεβείτε στο όμορφο Ναύπλιο.\nΗ παρουσιάση θα γίνει στον πολιτιστικό πολυχώρο Φουγάρο, μέσα στο Ναύπλιο. Θα ξεκινήσει στις 11:00. Υπολογίστε ότι θα χρειαστούμε 3-4 ώρες για να δείτε όλο το πρόγραμμα της παροσίασης, το πρακτικό και το θεωρητικό μέρος.\nΓια δηλώσεις συμετοχής στείλτε μας mail ή επικοινωνήστε στο τηλέφωνο της εταιρείας 27520-97824, ή στο κινητό του ʼρη Ίσσαρη 697-2441991 και του Τάκη Τσονόπουλου στο 693-6106614.\nΠαρακαλούμε, επειδή οι θέσεις είναι περιορισμένες, η συμετοχή σας να είναι σίγουρη για να μην μείνουν άδειες θέσεις και αδικηθούν συνάδελφοι που τους αρνηθήκαμε συμετοχή λόγω πληρότητας θέσεων.\nΣας περιμένουμε λοιπόν στο Νάυπλιο, στον πολιτιστικό πολυχώρο "Φουγάρο", στις 7 Μαίου, στις 11:00\nTeaser (dna-systems_200x140__4_2014.gif 744,9 kb)\nΒρείτε την τοποθεσία του Φουγάρου στο Google maps


Γιαννης Δοὐκας – A POETS' AGORA\nΗ ΑΤΛΑΝΤΙΚΗ ΚΑΤΑΣΤΑΣΗ ΜΟΥ\nΘαλασσοψιττακέ, του είπα,\nποντοπόρε, πήγαινες ως την αρκτική, καημένε μου, κι αν υπερωκεάνιος, το μόνο σου αυγό διεκδικούσες. Αυλαία ο βράχος, πληγωμένη – και να ’θελε να γίνει κιμωλία, και να ’βγαζε απάνω στο σκαρφάλωμα πνιχτή βραχνή φωνή. Θα διασχίζεις τα κύματα, θα φτάνεις στον ουρανό του τράγου και στην αβάπτιστη φωλιά του τοκετού.\nΓιατί κι εγώ περπάτησα ως εκεί και είδα μιαν ακρόπολη στο χείλος. Και, σοβαρά, δεν είχα τι να κάνω, ανέσυρα της μιας προϊστορίας τη φοβερή ανάπαυλα, ηλιόλουστος στο μέσο της ανάσας. Το πέλμα μου σαν νόημα πετά, μέχρι τα δυτικά, κι αποτυπώνεται ασθμαίνον κι ιδρωμένο.\nΤο γένος της χαράδρας, του ψιθύρισα, να περπατάς καμαρωτό κι ύστερα να βυθίζεσαι στη στάλα των αφρών. Φωλιάζεις σε σχισμές, μικρή μου καλογραία, και σκάβεις τα λαγούμια σου σ’ ολισθηρές πλαγιές. Θα επιστρέφεις, θα ψάχνεις το ζευγάρωμα του χρόνου, θα ίπτασαι σε κύκλους και την άνοιξη στην ξηροτέρα γη και την πατροπαράδοτη.\nΌδευα προς τη θάλασσα κι εγώ, αφήνοντας την κούρνια μου – μεταίχμιο προτού ν’ αποδημήσω. Ήταν που μόλις είχα πτερωθεί και δεν θα ξαναγύριζα για χρόνια, καλοθρεμμένος και χορτάτος νεοσσός. Μια νύχτα βγήκα, φάνηκα, περπάτησα γι’ αρχή, όλο και πιο ταχέως. Έτρεξα, μα δεν ήθελα και ν’ απογειωθώ. Έφτασα στο νερό και, ως να ξημερώσει, έλαμνα δίχως κόπο και διάλειμμα. Μακριά από την ακτή, δεν θα ’ψαχνα το είδος μου για να συναθροιστώ. Να λείπω ήθελα.\nΛουσμένος απ’ το χώμα και κυρίαρχος της πόρτας σου φρουρός, του υπενθυμίζω, ενώ εκείνη ξεραίνει το χορτάρι μες στις σήραγγες, τη λάσπη σκόνη θρύμματα να κάνει. Αχ, το ατλαντικό μου απολίθωμα, πόσο νερό χρειάζεσαι κρυψώνα;\nΚι εγώ, πώς έτσι κάμφθηκα; Πώς από νέος ήμουν πιο θαμπός, τα πιο χλωμά μπαλώματα φορούσα; Ο ρυπαρός ευάλωτος, εισπνέοντας κινδύνους – και πού να βρω σαράντα ψάρια την ημέρα; Κι αν ερωτοτροπούσα με το ράμφος μου, κι αν πάνω στο νερό αποκοιμιόμουν, κι αν γνώριζα πως θα γεννήσουμε αυτό που θα ζυγίζει ακόμη πιο πολύ κι από το βάρος μας, κι αν έπρεπε βδομάδες να περάσουν, ώσπου να γίνει η όλη ζέστη μας ρωγμή, και πάλι θα θυσίαζα την πτήση, να ’μαι κολυμβητής. Και πάλι θα συμβίβαζα το πτέρωμα, να ’μαι πελαγικός, να ’ναι τα δάχτυλά μου σε μεμβράνες.\nποντοπόρε, εσύ πάντα το γνώριζες ότι δεν έχει τέρμα, πως όλο περαιτέρω θα διαβαίνουμε. Απ’ όσα διαμείφθηκαν εδώ κι απ’ όσα υπαινίχθηκε ο ορίζοντας, τι άλλο διδαχθήκαμε; Θέα στο άκρον άωτον του κόσμου κι ό,τι τυχόν ξανάμαθα, μιλώντας στα γκρεμνά.


Ο κυριούλης Μάκης Ψωμιάδης | Onsports.gr\nΟ κυριούλης Μάκης Ψωμιάδης\tΣυντάκτης: Ντέπυ Κουρέλλου Δημοσίευση: Τετάρτη, 22 Ιουνίου 2011 11.48\nΉταν η τελευταία μέρα στο γραφείο πριν τις καλοκαιρινές διακοπές και είπαμε να το γιορτάσουμε. Δώσαμε ραντεβού στην «Παλιά Αγορά» του φίλου μας του Αχιλλέα στο Ψυχικό...\tΑν δεν μένεις στο Ψυχικό κι αν δεν έχεις μαρκάρει το δρόμο όπως ο Κοντορεβυθούλης είναι πιο εύκολο να χαθείς στα στενά και στις δεκάδες πλατείες του παρά στο Μανχάταν. Η Μαρία δεν ακολούθησε την αυτοκινητοπομπή, όχι γιατί είχε απόλυτη εμπιστοσύνη στις δυνάμεις της, αλλά έπρεπε να κάνει μια αναγκαστική παράκαμψη προηγουμένως. Η Μαρία, το Μαρικάκι, ένα υβρίδιο νυμφιδίου, με φωνή Μπάρμπι αν δεν ήταν γραφίστρια, θα ήταν πρωταγωνίστρια σε αμερικάνικα σπλάτερ και ο δολοφόνος θα την άφηνε για το τέλος. Μια λολίτα από επιλογή υπηρετούσε με ευλάβεια το τρίπτυχο κολάν-τακούνι-ανταύγεια. Με τα γαλάζια μάτια της είχε κάνει περισσότερες «ζημιές» ακούσια παρά από πρόθεση, αν και οι τελευταίες δεν ήταν καθόλου λίγες. Όπως καταλαβαίνετε η νομοτέλεια εφαρμόστηκε. Χάθηκε πάραυτα. Στον καθεδρικό του πλούτου επέλεξε τον οδηγό μιας τεθωρακισμένης Mercedes για να ζητήσει οδηγίες κατεύθυνσης. Παραπάνω από πρόθυμος να εξυπηρετήσει της είπε να βγάλει αλάρμ και να βάλει το αυτοκίνητο της στην άκρη. Βγήκε ψηλός, θεόρατος κι αρχοντικός από το αυτοκίνητο του και χωρίς να το κλειδώσει χώθηκε με δυσκολία στο Fiat Uno του Μαρικακίου. Το Fiatάκι λύγισε από το βάρος προς τα δεξιά. Εκεί έμειναν κανά 5λεπτο με τον γυαλισμένο κύριο να εξηγεί στην Μαρία τη διαδρομή.\nΟι οδηγίες του ήταν παραπάνω από ακριβείς. Σε δέκα λεπτά η Μαρία καθόταν ανάμεσά μας και μας εξιστορούσε τα καθέκαστα. Πριν ακόμα έρθει η παραγγελία μας η Μαρία αναφώνησε: «α να ο κυριούλης που με βοήθησε». Το κομπολόι στα χέρια του δεν άφηνε περιθώρια για παρεξηγήσεις ο κυριούλης ήταν ο Μάκης Ψωμιάδης και πριν αρχίσουμε να της εξηγούμε ποιος είναι ο Μάκης Ψωμιάδης μια διευκρίνιση ήταν απαραίτητη: δεν αποκαλείς τον Μάκη Ψωμιάδη κυριούλη.\nΟ αθλητικός συντάκτης έστειλε ένα υπηρεσιακό κείμενο. Αξιοπρεπές, αλλά βαρετό και η ιστορία του Μάκη Ψωμιάδη και του Ντέμη Νικολαϊδη είναι πολλά πράγματα, αλλά όχι βαρετή. Το κείμενο ξαναγράφτηκε αλλά υπογραφή που να αντιστοιχούσε σε υπαρκτό άνθρωπο δεν μπήκε ποτέ. «Δεν υπογράφω αυτό το κείμενο, θα έχω μπλεξίματα». Μια εβδομάδα μετά στο τηλέφωνο ήταν ακόμα πιο ανήσυχος. «Ο Μάκαρος ρωτάει ποιος είναι ο Γ.Χ προσέξτε μη σας ξεφύγει τίποτα. Ούτε στο λογιστήριο να δώσετε το όνομά μου, δεν με ενδιαφέρει να πληρωθώ». Μια εβδομάδα μετά ο διευθυντής του εντύπου βρίσκετε στο πριβέ της Πάρνηθας να παίζει μπλακ τζακ, όταν πραγματοποιεί την είσοδό του ο Μάκης Ψωμιάδης. Αυτόπτες μάρτυρες ακόμα θυμούνται την ταχύτητα με την οποία απέδρασε ο διευθυντής, αφήνοντας χαρτιά και μάρκες όπως ήταν στο τραπέζι. Συναντήθηκα ξανά μετά από μήνες. Ο Μάκης δεν ζήτησε ποτέ διευκρινίσεις. Αλήθεια ψέματα αν είχε ενοχληθεί από το δημοσίευμα δεν θα μάθουμε ποτέ. Άλλωστε οι ιστορίες γύρω από τον Μάκη Ψωμιάδη συχνά ανάγονται στη σφαίρα της φαντασία.\nΣε έναν δίκαιο πλανήτη ο Μάρτιν Σκορσέζε θα μάλωνε με τον Φράνσις Φορντ Κόπολα για το ποιος από τους δύο του θα αποκτούσε τα δικαιώματα μιας ταινίας για τη ζωή του Μάκη Ψωμιάδη. Σε έναν δίκαιο πλανήτη ο Ζαν Ρενό θα βραβευόταν με το Όσκαρ Ά Αντρικού ρόλου για την ερμηνεία του και το «βάλε πλάτη αγαπούλα» θα γινόταν το νέο «are you talking to me?». Σε ένα δίκαιο πλανήτη η ταινία της ζωής του Μάκη Ψωμιάδη θα τελείωνε σε μια δικαστική αίθουσα.\tΚατηγορία: Ο Διάβολος φοράει...\n2 σχόλια\tΠαρασκευή, 24 Ιουνίου 2011 19:26\nΣυντάχθηκε από\tstef\tκαλέ! στη φιλοθέη είναι το μαγαζί!!!!!! :Ρ\n(το αρθρό πάντως είναι απίθανο, ως συνήθως)\nΠέμπτη, 23 Ιουνίου 2011 17:15\nΣυντάχθηκε από\tharis_thessaloniki\tKαλησπέρα, για το πρώην πρόεδρο της ομάδας σας, κουβέντα εεεε;;;; Κυριακή, κοντή γιορτή!!!